4-1001-18-14/2519-сонли ижро варақасига асосан қарздорлар «Ўзбекэнерго» АЖдан ундирувчи АТБ «Ўзсаноатқурилишбанк» фойдасига жами 10 ... бажарилмаган. Натижада мажбурий ижро ҳаракатлари давомида қарздор «Ўзбекэнерго» АЖнинг қарздорнинг сўмдаги пул маблағларига қаратиш хақида ...\nБу ҳақда «Ҳуқуқий ахборот» канали хабар берди. Қарорга мувофиқ, «Ўзбекэнерго» АЖ қуйидагилар орқали қайта ташкил этилади: иссиқлик электр ...\nмлн. кВт.соат электр энергияси етказиб берилди, деб хабар бермоқда «Ўзбекэнерго» АЖ матбуот хизмати. Президентнинг «2017 – 2021 йилларда паст ...\n«Ўзбекэнерго» АЖ бошқаруви раиси Улуғбек Мустафоев ҳамда Россиянинг «Силовые машины» ОАЖ компанияси бош директори Тимур Липанов бошчилигидаги ... бошчилигидаги делегация ўртасида учрашув бўлиб ўтди. Бу ҳақда «Ўзбекэнерго» АЖ Матбуот хизмати хабар берди. Маълумки, Президентимизнинг ...\nамалга ошириш белгиланди. Шунингдек, жалб қилинадиган кредитлар ва «Ўзбекэнерго» АЖнинг ўз маблағлари ҳисобидан йилига умумий узунлиги 7,1 ... қилиш лойиҳаларини амалга ошириш ишлари бошланди. Бундан ташқари, «Ўзбекэнерго» АЖ томонидан «Обод қишлоқ» ҳамда «Обод маҳалла» давлат дастурлари ...\nузилишларсиз берилди (буни ҳам ҳамма вилоятдагилар тасдиқлайди). Бу «Ўзбекэнерго»нинг янги раҳбарият олдидаги рекламаси эмаслигига ишониш шу ... иложи бор. Чироқнинг ўчиш сабаби ҳам қоронғуликда қолиб кетмасин. «Ўзбекэнерго» қачон халқ билан ишлашни, мулоқот қилишни ўрганади? Фалончи ...\nйилдан йилга ортиб бораётган талабни қондириш жуда мушкул», – дейди «Ўзбекэнерго» АЖ бошқаруви раиси Улуғбек Мустафоев. – «Мисол учун, бугун ...\n«Ўзбекэнерго» АЖда Россия Федерацияси энергетика вазирлиги департаменти бошлиғи Алексей Кирьяков ҳамда «Интер РАОEЭС» компанияси вакили Сергей ... ҳамда «Интер РАОEЭС» компанияси вакили Сергей Переведенцев билан «Ўзбекэнерго» раҳбарияти ўртасида учрашув бўлиб ўтди. Бу ҳақда «Ўзбекэнерго» ...\nтизимига уланиши белгилаб берилган эди. Шунга кўра, «Ўзбекэнерго» акциядорлик жамияти томонидан Қўқон шаҳрида электр энергияси ... пунктлари орқали электр энергияси билан таъминланмоқда. Бу ҳақда «Ўзбекэнерго» матбуот хизмати хабар берди. Электр энергияси истеъмолини ...\nшу асосда тизимли равишда чора-тадбирлар кўриб бориш мақсадида «Ўзбекэнерго» АЖ Халқ билан мулоқот қилишни янада осонлаштирди. Энди фуқаролар ... muloqot» канали орқали йўллашлари мумкин. Бу ҳақда «Xabar.uz»га «Ўзбекэнерго» матбуот хизмати хабар қилди. Йўлланган мурожаатлар шахсан ...


«Huawei» Ўзбекистонда “булутли” технологияларнинг юқори трендини намойиш қилмоқда\n14:20 / 10.11.2016\n2016 йил 10 ноябрда “Huawei Tech Investment Tashkent МЧЖ ЧК” компанияси “Ўзбекистонда булутли технологиялар саммити-2016” халқаро анжуманини ўтказади. Бу тадбир мазкур соҳанинг энг яхши мутахассисларини, таҳлилчиларни ҳамда потенциал фойдаланувчиларни АКТ тармоғидаги энг оммабоп тенденцияларга - Булутли технологияларни ўзгартиришга оид тажриба, маълумот ва фикрлар алмашиш учун бирлаштирувчи асосий воқеадир.\nСаммитта Ўзбекистонда инновациялар жорий қилишга, самарадорлиги ва маҳсулдорлигини оширишга булутли технологиялар қай тарзда хизмат қилиши мумкинлиги ҳақида сўз боради.\nБулутли технологиялар, шу жумладан телеком, хусусий ва жамоат булутли технологияларига ҳам революцион технологиялар сифатида қаралади. Улар телекоммуникацияларнинг анъанавий бизнес-шаклига, интернет ва саноат бозорларининг катта қисмига сезиларли таъсир кўрсатиши мумкин.\nБулутли инфратузилма доирасида амалларнинг абстракцияси ва агрегацияси, маълумотлар ва тармоқ ресурсларини сақлаш ёрдамида энди улкан технологик кучдан исталган жойда, исталган вақтда кам ҳаражатлар ва узоқ кутишларсиз фойдаланиш мумкин бўлади. Бу эса булутли хизматларни аввалгиларга нисбатан янада мосланувчан ва очиқроқ қилади. Масалан, ўта мураккаб тармоқ функционаллигини яратиш ва амалга ошириш йиллаб вақт олади.\nЭнди булутли технолиялар ривожи тезлашганидан кейин ҳаммасини атиги бир неча дақиқада, керакли тугмачаларни босиш орқали бажариш мумкин.\nЯна бир мисол, юртимиздаги кичик компаниялар ўз дастурий таъминотини булутли амаллар маконига жойлаштириб, ўз хизматларидан Ўзбекистонлик ва бутун дунёдаги истеъмолчилар фойдаланиши учун имконият яратиши ҳам мумкин.\n“Очик ва мосланувчан булутли технологиялар асосида Huawei тармоқлардаги ҳамкорлар билан очик булутли технологиялар экотизимини ташкил этиш имкониятини муҳокама қилишга тайёр. Унинг ёрдамида йирик телекоммуникация компаниялари, маҳаллий дастурий таъминот яратувчилар ва миллий контент-провайдерлари (ОАВ, OTT компаниялар) аҳолига янада локал ва ўз вақтида хизмат кўрсатиш бўйича ҳамкорлик қилиши ва АКТ саноатини янада ривожлантириш мақсадида биргаликда ишлаши мумкин бўлади”, - деб тадбирга изоҳ берди Huawei компаниясининг Ўзбекистондаги бош директори жаноб Ван Пэн.


ЎзА - Иқтидорли ёшлар – доимий эътиборда\n12.10.2012 19:01 Чоп этиш версияси\nОн-лайн тарзида ташкил этилган тадбирда турли вазирлик ва идоралар, жамоат ташкилотлари вакиллари, ўқитувчилар, талаба-ёшлар иштирок этди.\nМамлакатимизда ёшларга пухта таълим-тарбия бериш, уларнинг эзгу орзу-интилишлари, истеъдод ва қобилиятини юзага чиқаришига кўмаклашиш давлатимиз раҳбари юритаётган сиёсатнинг устувор йўналишларидандир. “Ўзбекистон маданияти ва санъати форуми” жамғармаси томонидан амалга оширилаётган қатор лойиҳалар ҳам ана шу мақсадларга хизмат қилмоқда.\n2005 йилдан буён ўтказиб келинаётган Таълим грантлари дастури олий таълим муассасаларига шартнома асосида ўқишга кирган талабаларнинг бир йиллик шартнома пулини тўлаб бериш, Иқтидорли талабалар учун стипендиялар дастури эса ўқиш жараёнида муваффақиятларга эришган ёшларни моддий ва маънавий қўллаб-қувватлашга қаратилган.\nЖорий йилда мазкур грантлар учун ўтказилган танловда тўрт минг нафарга яқин талаба қатнашди ва уларнинг 237 нафари ғолиб бўлди.\n– Мамлакатимизда ёшларни қўллаб-қувватлашга қаратилган лойиҳалар кўп, – дейди Тошкент давлат шарқшунослик институти талабаси Барно Дўсматова. – Бундай лойиҳаларда қатнашиш бизни янада фаолликка, изланиш ва камолотга ундайди.\nТадбирда танлов ғолибларига диплом ва сертификатлар топширилди.\nОн-лайн мулоқотда Қорақалпоғистон Республикаси, барча вилоятлардаги ёшларга “Ўзбекистон маданияти ва санъати форуми” жамғармасининг маърифий лойиҳалари ҳақида атрофлича маълумот берилди. Шунингдек, яқинда Эронда футбол бўйича ўтказилган Осиё чемпионатида ғолиб бўлган Ўзбекистон ўсмирлар терма жамоаси аъзоларига совғалар топширилди.\nСанъат усталари ва ижрочи ёшлар иштирокидаги концерт тадбирга файз киритди.


Оксфорд университети ўз тарихида илк бор хорижда филиал очмоқчи\n12:10 / 20.02.2017 7923\nОксфорд университети ўзининг 700 йиллик тарихида илк бор Буюк Британиядан ташқарида филиал очиши мумкин. Бу ҳақда Telegraph газетаси ёзмоқда.\nНашр маълумотига кўра, франциялик амалдорлар ўтган ҳафта Оксфордга Парижда университет бўлимини очиш таклифи билан келишган. Франция томони бундай филиал маҳаллий ўқув муассасаси мақомига эга бўлиши ҳамда шу тариқа ЕИ томонидан Буюк Британия иттифоқдан чиқса ҳам молиялаштиришни сақлаб қолишига ишонтирмоқчи бўлган.\nБошқа Британия университетлари ҳам шундай таклифларни олган. Агарда бунга розилик билан жавоб қайтарилса, Парижда талабалар шаҳарчаси 2018 йилда қурила бошланади, деб таъкидлайди газета.\n24 январь куни Буюк Британия олий суди ҳукумат парламент томонидан тегишли қонун лойиҳаси маъқулланмагунга қадар Лиссабон келишувининг 50-моддасини қўллай олмаслиги ҳақида қарор чиқарди. Ҳукумат суд қарорига асосан 26 январда ярим саҳифали қонун лойиҳасини парламентга киритди.\nҲукумат ЕИдан чиқиш жараёнини расман март охиридан кечиктирмай ишга туширишни режалаштирмоқда. Шу тариқа, Британия ЕИдан 2019 йилнинг баҳорида чиқиши керак.


Диёрбек Ўрозбоев терма жамоамиз ҳисобига илк бронза медалини олиб келди! » Zavq.Uz Biz bilan yanada ZAVQLI ! I Tas-ix\nДиёрбек Ўрозбоев терма жамоамиз ҳисобига илк бронза медалини олиб келди!\nБироз аввал дзюдо бўйича Рио Олимпиадасининг дастлабки кун беллашувлари ўз якунига етди. Қувонарлиси, ушбу кун доирасидаги баҳсларда терма жамоамиз аъзоси Диёрбек Ўрозбоев (-60 кг) Риодаги илк медалимизни олиб келди.\nБронза медали учун ўтиш беллашувида бразилиялик Фелипе Китадини мағлуб этган Диёрбек бронза медали учун грузиялик Амиран Папинашвилига қарши татамига чиқди. Шиддатли ва муросасиз кечган беллашув ҳамюртимизнинг ғалабаси билан якунланди.\nШу тариқа, терма жамоамиз Рио Олимпиадасида илк медални қўлга киритди. Кетма-кет учинчи Олимпиадада дзюдочиларимиз терма жамоамиз ҳисобига илк медални олиб келишаётгани бу спортнинг юртимизда анча жадал ривожланиб келаётганидан далолат беради. Эртага беллашадиган полвонларимизга ҳам камида шундай муваффақиятлар тилаб қоламиз.\nПросмотров: 115 406\nПросмотров: 102 023\nПросмотров: 85 051\nПросмотров: 72 688\nПросмотров: 71 443\nПросмотров: 71 265\nПросмотров: 59 071


06 июл 2022, Тошкент вақти: 03:26\nДиссидент, ҳуқуқ ҳимоячиси ва ёзувчи Владимир Буковский.\nДиссидент, ҳуқуқ ҳимоячиси ва ёзувчи Владимир Буковский Буюк Британияда 76 ёшида вафот этди. Унинг номи билан аталадиган марказдан хабар қилишларича, Кембриждаги касалхонада юраги уришдан тўхтаб қолган.\nБуковский 1942 йил 30 декабрда Белебей (Бошқирдистон АССР) шаҳрида ёзувчи ва журналист оиласида эвакуацияда туғилган эди. Москвада ўқиди. 14 яшар ўсмир Хрушчёвнинг ХХ қурултойдаги маърузасини эшитгач, коммунистик мафкуранинг ашаддий душманига айланди. 1959 йили қўлёзма журнални чоп қилишда қатнашгани учун мактабдан ҳайдалди. Таълим олишни кечки мактабда давом эттирди.\n1960 йили Юрий Галанский, Эдуард Кузнецов ва бошқалар билан бирга Москва шаҳридаги Маяковский ҳайкали пойида ёшларнинг доимий йиғинлари ташкилотчиларидан бирига айланди. Ўшанда Москва университетининг биология ва тупроқшунослик факультетидаги ўқишидан ҳайдалиб кетди.\n1963 йили илк марта югославиялик сиёсатчи Милован Жиласнинг «Янги синф» китобини кўпайтиришга урингани учун ҳибсга олинди. Эс-ҳуши жойида эмас деб топилиб, Ленинграддаги руҳий касалликлар шифохонасига мажбурий даволашга жўнатилди. 1965 йил бошида ёзувчилар Андрей Синявский ва Юлий Даниэль ҳимоясига «ошкорлик митинги»ни тайёрлашда фаол қатнашди ва бунинг учун яна ҳибсга олиниб, касалхонага жойлаштирилди.\nУчинчи марта 1967 йили Пушкин майдонида зиёлилар Александр Гинзбург, Юрий Галансков ва бошқаларнинг ҳибсга олинишига қарши норозилик намойишини ташкил қилгани учун қўлга олинди ва уч йилга кесилди. 1970 йил январида Москвага қайтиб келди ва ўзи қамоқдалик пайтида ташкил бўлган диссидентлар давраси етакчиларидан бирига айланди. Ўша пайти «Озодлик» радиоси эшиттиришида иштирок этиб, CBS телеканалига интервью берди.\nБуковский 1972 йил 5 январида 7 йиллик қамоқ ва 5 йиллик сургунга кесилди – бу унинг сўнгги қамоқ муддати эди. 1976 йили сиёсий маҳбусни озод қилиш бўйича ўтказилган халқаро кампания натижасида ҳокимият идоралари уни Чили коммунистик партияси раҳбари Луис Корваланга алмаштирди.\nУ Буюк Британияда Кембриж университетини нейрофизиология ихтисоси бўйича тугатди, асарлар ёзди, ҳуқуқни муҳофаза қилиш ва сиёсий фаолият билан шуғулланди. 1980 йили СССРда бўлиб ўтган Олимпиада ўйинларини бойкот қилиш кампанияси ташкилотчиларидан бири бўлди. 1983 йили Владимир Максимов ва Эдуард Кузнецов билан бирга “Қаршилик кўрсатиш интернационали” халқаро аксилкоммунистик ташкилотига асос солди ва президенти этиб сайланди. Афғонистонда асирга тушган совет аскарларини озод этиш билан машғул бўлди.\nБуковский 1991 йил апрелида мамлакатдан чиқариб юборилганидан сўнг илк марта Москвага келди. 1991 йили РСФСР президенти сайлови чоғида Борис Ельцин штаби уни вице-президентликка номзодликка ҳам мўлжаллаётган эди. 1992 йили ҳуқуқ ҳимоячиси Россия ҳокимият идоралари таклифи билан РФ Конституцион судида “КПСС иши” бўйича расмий эксперт сифатида қатнашди.\nУ 2004 йилда ижтимоий-сиёсий “2008 йилги сайлов қўмитаси: Эркин танлов”нинг ҳаммуассисларидан бири бўлди, унинг таркибига яна Гарри Каспаров, Борис Немцов, кичик Владимир Кара-Мурза, Евгений Киселёв ва Россиянинг бошқа мухолиф сиёсий арбоблари кирган эди.\n2007 йилда Буковский 2008 йилги президент сайловда демократик мухолифат гуруҳи номидан номзод қилиб кўрсатилди. Марказий сайлов комиссияси, сўнгги 10 йилда Россия ҳудудида яшамаган ва нима иш билан шуғулланиши номаълум, деган баҳона билан унинг аризасини қабул қилмади.\n2014 йил мартида Россиянинг Лондондаги элчихонаси консуллик бўлими Буковский Россия ватандоши эканини исбот қила олмаслигини айтиб, унга паспорт беришдан бош тортди.\nБуковский неча ўн йиллар давомида “Озодлик” радиоси эшиттиришлари меҳмони бўлди. Сўнгги йилларда оғир хасталикка чалиниб қолди, лекин ахборот воситаларига мақолалар ёзиш ва интервьюлар беришни давом эттирди.\n“Мен пессимистман ва бунга хотиржам қарайман. Чунки ҳаммаси ўткинчи эканини биламан. Совет Иттифоқи тугаб кетди. Путин Россияси ҳам тугайди”, деб ёзган эди 75 ёшга тўлган куни


Биринчи бемор билан 10 кун олдин алоқада бўлган аёлда коронавирус аломатлари аниқланди » Muzlik.uz - O‘zbekiston yangiliklari\n22 март куни М.Т. исмли аёл (1964 й.т.) Республика вирусология илмий текширув институтига ўзида коронавирус (Covid-19) касаллиги мавжудлигини текшириш мақсадида қон таҳлилларини топшириб, натижаларини кутмасдан, Қибрай тумани, Рохатбахш кўчасидаги хонадонга келиб, фуқаролар билан мулоқотда бўлган. Бу ҳақда Бош прокуратура хабар берди. Қон таҳлиллари натижаларига кўра, М.Т.да коронавирус (Covid-19) аломатлари аниқланган ва у тиббиёт муассасасига жойлаштирилган. Аниқланишича, фуқаро М.Т. жорий йил 12 март куни юқорида кўрсатилган манзилда ўтказилаётган тўй маросимида коронавирус (Covid-19) аниқланган биринчи бемор билан учрашиб, мулоқотда бўлганлиги сабабли, вирус мавжудлигини текшириш учун зарурати пайдо бўлган. "Газета.uz"да реклама Мазкур ҳолат юзасидан 22 март куни фуқаро М.Т.га нисбатан Маъмурий жавобгарлик тўғрисидаги кодекснинг 54-моддаси (Эпидемияларга қарши кураш қоидаларини бузиш) билан маъмурий ҳуқуқбузарликка оид иш қўзғатилган. Ҳодиса жойига Қибрай тумани карантин гуруҳи чиқиб, ҳуқуқбузар мулоқотда бўлган шахсларнинг яшаш жойлари дезинфекция қилиниб, барчаси Чирчиқ шаҳар юқумли касалликлар шифохонасига карантинга ётқизилди. 23 март 00:45 ҳолатига кўра Ўзбекистонда коронавирус қайд этилган беморлар сони 45 кишига етган.


Ҳақиқат аччиқ... - Пахтакор овози\n27.04.2021 27.04.2021 0133\nОШКОРАЛИК — ИЖРОСИ БЎЛИШИ ШАРТ\nРеспубликамизда йил сайин спорт соҳасига қаратилаётган эътибор тобора ортмоқда. Негаки, ёш авлоднинг жисмонан соғлом, маънан етук бўлиб вояга етиши ва юртимизнинг халқаро майдондаги нуфузини юксалтиришда спортнинг аҳамияти беқиёс.\nЖумладан, Ўзбекистон “Ёшлик” жисмоний тарбия ва спорт жамиятининг фаолияти ҳам ўқувчи-ёшларнинг, халқ таълими ходимларининг узлуксиз спорт турлари билан шуғулланиши, соғлом турмуш тарзини шакллантиришга қаратилган. Ўз навбатида умумий ўрта таълим мактаблари ушбу жамият бўлинмаларининг бошланғич ташкилотлари ҳисобланади.\nЖамиятнинг туман бўлинмаси томонидан бир қатор ишлар амалга оширилмоқда. Спорт турлари бўйича ўтказилган туман, вилоят, республика миқёсидаги мусобақаларда истеъдодли ўқувчи-ёшлар фаол иштирок этиб, қатор ютуқларни қўлга киритиб келаётганини алоҳида таъкидлаб ўтиш лозим.\nАммо, пандемия давридан сўнг бошланғич ташкилотлардаги аҳвол кўнгилдагидек эмас. Айрим мактаб раҳбарларининг бефарқлиги, совуққонлиги сабабли соҳадаги қатор қарор ва буйруқлар ижроси бажарилмасдан, спорт тўгараклари фаолияти қониқарсиз. Масалага ойдинлик киритиш мақсадида илм даргоҳларига ташриф буюрганимизда бунга яна бир бор амин бўлдик.\n3-умумий ўрта таълим мактаб ўйингоҳи кўздан кечирилганда қатор камчиликлар кўзга ташланди. Баскетбол шитлари, футбол дарвозаси устунлари бўялмаган. Деворлар оқланмаган, жисмоний тарбия ўқитувчиси Абдузойир Раҳматов спорт тўгараклари фаолиятига оид бирор ҳужжат кўрсатолмади. 4-умумий ўрта таълим мактаби спорт майдонига назар ташласангиз дилингиз хиралашади. Ўйингоҳ ҳолати стандарт талабларига жавоб бермайди. 8-синф ўқувчилари жисмоний тарбия дарсида спорт формасида эмас. Ўқитувчи Актам Турдимуродовнинг иш режасида “қисқа масофага югуриш” мавзуси белгиланган. Бироқ, ўқувчилар волейбол ўйнаяпти.\nАйрим мактаб мутасаддилари ташрифимизга эътироз билдириб, қандайдир буйруқ талаб қилиши кишини ажаблантиради. 8-умумий ўрта таълим мактабида ҳам худди шундай бўлди. Директорни мактабда учратолмадик. Директорнинг таълим-тарбия ишлари бўйича ўринбосари Қосим Узоқовдан спорт тўгараги машғулотлари журналини сўраганимизда текширишга ҳақларингиз йўқ. Бунинг учун махсус буйруқ бўлиши керак, деди тутақиб. Бунинг сабаби аниқ… Негаки журналдаги камчиликлар ошкор бўлиб қолиши мумкин.\nШу ўринда давлатимиз раҳбарининг оммавий ахборот воситаларининг вазифалари хусусидаги фикрини билдириб ўтмоқчимиз. “Аччиқ ва танқидий материаллар жойлардаги кўплаб амалдорларга ёқмаслиги, уларнинг тинчини ва ҳаловатини бузаётгани ҳам бор гап. Лекин ошкоралик ва сўз эркинлиги бу – давр талаби, бу – Ўзбекистондаги ислоҳотлар талаби”. Шундай экан, давлатимизнинг ҳар бир қарори, фармон ва буйруқлари ижроси таъминланиши шарт.\nЎша куни мактаб иссиқхонасида юрган жисмоний тарбия ўқитувчиси Завқиддин Аҳмедов дарсим йўқ деб айтганди. Дарс жадвалида эса жисмоний тарбия фани аниқ ёзиб қўйилган. Мактаб спорт ўйингоҳи ҳам бошқа мактаблар қатори камчиликлардан ҳоли эмас. Волейбол устунларига осиғлиқ тўрлар шалвираб қолган. Ўқув биноси деворидаги спортга оид кўргазма бўёқлари кўчиб, таъмирталаб аҳволда.\n10, 67-илм даргоҳларига борганимизда мактаб раҳбарини кўра олмадик. Туман марказига кетганини айтишди. 10-умумий ўрта таълим мактаби жисмоний тарбия ўқитувчиси Азизбек Нуримов “Ёш футболчилар” тўгараги раҳбари ҳисобланади. Дарс жадвалига кўра машғулот вақти соат 14.00 га белгиланган. Орадан ярим соатча вақт ўтяпти ҳамки ундан дарак бўлмади. Ўқитувчилардан бунинг сабабини сўраганимизда, тоби қочиб директордан рухсат сўраган, деган баҳонани рўкач қилишди. 67-умумий ўрта таълим мактаб директорининг маънавий-маърифий ишлар бўйича ўринбосаридан тўгараклар фаолияти билан танишиб чиқишимизни айтганимизда “завуч журналларни хонасида қолдириб, эшикни қулфлаб кетибди” деди. Қизиқ, мактаб раҳбарлари журналларни қаерда туришини наҳотки билишмаса? Билишади, лекин “айби” аён бўлишидан чўчишади.\nЎрганиш жараёнида 6, 8, 10, 13, 15, 67, 70-умумий ўрта таълим мактабларида “Ўзбекистон “Ёшлик” жисмоний тарбия ва спорт тўғрисида”ги қонун, Вазирлар Маҳкамасининг Ўзбекистон “Ёшлик” жисмоний тарбия ва спорт жамияти фаолиятини такомиллаштириш тўғрисида”ги қарори ҳамда соҳага оид қатор буйруқ ва хатлар ижроси таъминланмаган.\nУшбу мактаблардан қарорлар ижроси хусусида ўз муносабатларини билдиришини сўраб қоламиз.\nПрезидентимиз “Янги Ўзбекистон – мактаб остонасидан, таълим-тарбия тизимидан бошланади”, деган ғояни илгари сураётгани бежиз эмас. Ахир жисмоний тарбия ва спорт ҳам ушбу тизимнинг ажралмас қисми эканлигини айрим мутасаддилар унутган кўринади. Йўқса, ўқув йили якуни етяпти ҳамки, соҳага оид қарорлар ижросининг бажарилмай келинаётганлигини қандай изоҳлаш мумкин? Биз ҳали ижро интизомининг юқоридаги мактаблар тимсолида кўриб чиқдик, холос. Қолганларида-чи? Бу мавзуга эса яна қайтамиз.\nМуддаомиз холис, бировнинг “бурнини қонатиш” ёки унга ақл ўргатиш эмас, балки соҳадаги қарорлар ижросини қандай таъминланаётганлигини ўрганиш. Барчамизни олий мақсадимиз эса ягона. Келажагимиз бунёдкорлари ҳисобланмиш ёш авлодни жисмонан соғлом, маънан баркамол, ватанпарвар инсонлар бўлиб вояга етиши учун бор куч ва имкониятларни сафарбар этиш.\nЎзбекистон “Ёшлик” жисмоний тарбия ва спорт жамияти туман бўлинмаси раҳбари.\n“Пахтакор овози” газетасининг махсус мухбири.\nПИЛЛАКОРЛАР: ҒАЛАБА МУБОРАК…


Самара областида ватанга кетиш илинжида йиғилган ўзбекистонликлар учун махсус лагерь қурилди\n15.05.20 10:22\tmsk\nTvsamara.ru сайти фотосурати\nСамара областининг Большая Черниговка районида уйга кетиш учун йиғилган ўзбекистонликлар учун махсус лагерь қурилди, деб хабар беради ТАСС маҳаллий ҳукумат маълумотига таянган ҳолда.\n«Одамларнинг ўзини яккалатиш тартибида бўлиши ва коронавирус тарқалишининг олдини олиш мақсадида бу ерда махсус лагерь қуришга мажбур бўлдик», — дейилади хабарда.\nTvsamara.ruга кўра, 14 май куни Большая Черниговка райони марказида 606 нафар ўзбекистонлик йиғилган, улардан 49 таси аёл киши ва 9 таси ёш бола бўлган. Улар бу ерга Россиянинг турли ўлкаларидан (91 та енгил машина, 7 та миниавтобус ва 2 та автобус) транспорт воситаларида келишган. Ушбу материал самараликлар сайтида эълон қилинган пайтда Оренбург области чегарасида Ички ишлар органи вакиллари ўз автомобилларида келаётган 473 нафар ўзбекистонликни тўхтатишган. Район марказида 134 та одам қолган.\nРайон маъмуриятининг хабарига кўра, лагерь аҳоли пунктига кираверишдаги кафенинг парковка жойида ташкил этилган. Ўзбекистонликлар учун тиббий назорат уюштирилган, улар озиқ-овқат, сув ва хусусий ҳимоя воситалари билан таъминланганлар.\nҚозон шаҳридаги Ўзбекистон Бош консуллиги бундан олдин Самара ва Оренбург вилояти чегарасининг «Маштаково» назорат пункти яқинида бир неча юз ўзбекистонликлар йиғилиб қолганини маълум қилганди. Улар Россиянинг турли ўлкаларидан Қозоғистон чегараси очилишига доир нотўғри хабарга ишониб келишган. Ўзбекистонликлар Қозоғистон орқали уйларига етиб олишлари учун вақтинча коридор очилишини сўрамоқдалар. Маҳаллий ОАВ айрим мигрантларнинг ўн кундан бери шу районда туришганини ёзади. Улар президент Шавкат Мирзиёевдан ёрдам сўраб видеомурожаат қилишган.\nУшбу вазият юзасидан Ўзбекистоннинг Россиядаги элчихонаси Россия ва Қозоғистон ҳукумати билан музокаралар олиб бормоқда. «Юртдошларимизнинг автобусда Оренбург вилояти чегарасидан ўтиб, Қозоғистон орқали ватанга бормоқчи бўлганларидан хабаримиз бор ва уларга бундай йўл тутмасликни айтганмиз. Лекин одамлар гапимизга қулоқ солишмади, оқибатда чегарада мана шундай вазият юзага келди, — дея дипломатлар, Бош консул ТАССга изоҳ берган. — Воқеа жойига элчихона ходимлари ва Бош консул етиб борган. Улар Қозоғистон ва Россия ҳукумати билан мазкур муаммони ҳал қилишга уринмоқдалар».\nЕттинчи май куни Ўзбекистон президенти Шавкат Мирзиёев видеоселектор мажлисида Россия, Туркия, БАА ва бошқа мамлакатлардан 11 мингта Ўзбекистон фуқаросини қайтариш режаси борасида гапирганди. Биргина РФ даги Ўзбекистон элчихонасининг онлайн-рўйхатида ватанга қайтмоқчи бўлганларнинг сони 65 минг кишига етди.


12:05 / 13.11.2016\nИндианаполисда АҚШнинг янги сайланган президенти бўлмиш республикачи Дональд Трампга қарши 12 ноябрь куни ўтказилган норозилик намойишлари вақтида икки нафар полициячи енгил жароҳатлар олган. Бу ҳақда Indy Star хабар берди.\nТрампга қарши намойишда асосан қора танлилар, муҳожирлар ва жинсий озчиликни ташкил этувчи қатламлар иштирок этган. Намойишчиларнинг асосий шиори - «Севги нафратни енгади» (Love trumps hate, trump сўзи — карта ўйинидаги крит ҳолатини англатади).\nНамойишлар аввалига тинч руҳда кечган, аммо полициячилар тўпланганларга қарши кўздан ёш сиздирувчи газ қўллагач, тартибсизликлар бошланган. Айнан қандай вазиятда тўқнашув бошланганига аниқлик киритилмаган.\nКечқурун штатдаги тепалик олдида 500 киши тўпланган. Митинг иштирокчилари Трампга қарши қўшиқлар куйлашган ва нутқлар ирод қилишган. Кейин эса намойишчилар гуруҳларга бўлинган ҳолда шаҳар кўчалари бўйлаб ҳаракатлана бошлашган. Полициячилар йўлларни тўсишган.\nМитинг соат 20:00гача давом этиши белгиланганди, аммо одамлар тарқалишни исташмаган. Шу вақтда полиция одамлардан кўчаларни бўшатиб қўйишни талаб қила бошлаган. 15 дақиқа ўтиб эса, полиция билан тўқнашувлар бошланган.\nОдамлар полициячиларга қарши шундай ҳайқириқлар айтишган: «Қора танлиларнинг ҳам яшашга ҳаққи бор», «Қўлларингизни кўтаринг, отманг».\nАкция якунида 7 киши қўлга олинган, улардан 3 нафари шаҳарда яшамаслиги маълум бўлган.\nТрампнинг сайловдаги ғалабаси америкаликлар орасида кескин норозиликлар уйғотди. Атланта, Майами, Нью-Йорк, Сан-Франциско, Портленд (Орегон) ва Филадельфияда бир неча кундан буён намойишлар давом этмоқда.\n8 ноябрь куни ўтказилган АҚШ президенти сайловида Республикачилар партияси номзоди сайлов ҳайъатининг 290 овозини олган ҳолда (ғалаба учун 270 овоз ҳам етарли бўларди - таҳр.) ғалаба қилди. Унинг рақиби, Демократик партия номзоди Ҳиллари Клинтон фақат 228 овоз тўплади.\nТрамп намойишлар Индианаполис


Франции, Германия, Италия ва Испания раҳбарлари қочқинлар масаласини муҳокама қилди\nУгандадаги қочқинлар лагери.\nФранции, Германия, Италия ва Испания раҳбарлари Европага келиб эмас, балки Африканинг ўзида туриб бошпана сўраётган шахсларга бошпана бериш масаласидаги янги сиёсатни келишиб олди.\nПарижда ўтган саммит якунида қабул қилинган қўшма байёнотда Чад ва Нигердан “ўта заиф қатлам” ҳисобланувчи муҳожирларни Европага кўчириш жараёни бошланиши зарурлиги қайд этилди.\n-Биз қабул қилган қарор бўйича таклиф Орлеанда ёзнинг бошларида ўтган саммитда таклиф қилинган эди. Шу кунгача хавфсиз деб ҳисобланиб келинаётган Нигер ва Чадда БМТнинг Қочинлар бўйича Олий комиссарлиги назорати остида жазоирлик қочқинлар аниқланиши шарт. Улар бошпана олиш ҳуқуқига эгадирлар, -деди Франция президенти Эммануэль Макрон.\nАйни пайтда Европа лидерлари Африканинг турли давлатларидан қочқинлар келаётган Чад ва Нигерга чегараларни мустаҳкамлашда кўмак кўрсатишга тайёр эканликларини билдирдилар.


Уй шароитида коронавирусдан даволаниш учун нима қилиш керак? — Sof.uz\nЖАҲОН 62,721,869 43,347,617 1,460,894\nЎЗБЕКИСТОН 72,753 70,047 608\n13.10 11:59 529 Тиббиёт\nУй шароитида даволанаётган беморлар ҳолидан оилавий поликлиника шифокорлари хабар олиб турганига, уларга тегишли тавсия ва маслаҳатларини бераётганига қарамай, аҳоли вакилларидан коронавирусдан уй шароитида даволанишнинг аниқ тартиб-таомиллари ва механизмлари тўғрисида бир қатор саволлар келиб тушмоқда. Шуларни инобатга олиб, Соғлиқни сақлаш вазирлиги Матбуот хизмати вазирлик ҳузуридаги Коронавирусга қарши курашиш штаби аъзоси Муҳайё Асилованинг айни мавзудаги фикрлари билан қизиқди:\n— Коронавирус ҳасталигининг илк босқичлари симптомларсиз ва енгил даражасида уй шароитида даволанишга рухсат берилади. Хусусан, контактда бўлганлар ва касалликни симптомларсиз кечувидаги беморлар турли витаминларни қабул қилиб, соғлом турмуш тарзи ва тўғри овқатланиш қоидаларига риоя қилиб, иммун тизимини кучайтириши орқали касалликни енгиб ўтиши мумкин.\nБиринчи навбатда бундай беморлар кам-камдан, тез-тез енгил ҳазм бўладиган овқатларни истеъмол қилиши зарур. Шунингдек, кунига 3-4 литрдан ортиқ турли хилдаги суюқликларни ичиш тавсия этилади. Цинк препаратлари билан бирга “Витамин Д3”, “Витамин С” дориларини қўллаш мумкин. Дори воситаларини қанча истеъмол қилиш беморнинг ёши, жисмоний ҳолатидан келиб чиқиб белгиланади. Шунинг учун даволанишни бошлашдан аввал оилавий поликлиника шифокори билан маслаҳатлашиб, керакли тавсияларни олиш лозим.\nКасалликнинг енгил ҳолатидаги беморларни уй шароитида даволаниши умумий амалиёт шифокорининг доимий назорати остида амалга оширилиши керак. Тана ҳарорати 38 даражадан кўтарилганда “Парацетамол” ёки “Ибупрофен” дориларини ичиш тавсия қилинади.\nЮқорида таъкидлаганимиздек, беморга енгил ҳазм бўладиган овқатларни ейиш ҳамда кунига 3-4 литрдан ортиқ турли хилдаги суюқликларни ичиш самара беради. Шунингдек, ҳасталикнинг бу даврида бемордан енгил жисмоний фаоллик ва нафас машқларини бажариш, бурун ва томоқни тез-тез чайиш, зарурат пайдо бўлганида дори воситаларини қўллаш талаб этилади. Айниқса, очиқ ҳавода сайр қилиш беморнинг соғлигини тиклашда муҳим ўрин тутади. Касалликдан фориғ бўлишда руҳий хотиржамлик, тушкунликка тушмасликнинг ҳам аҳамияти беқиёс.\nШў ўринда эслатиб ўтиш керак, беморларнинг ўзбошимчалик билан даволаниш тартибини ўзгартириши ёки мутахассис тавсиясига зид равишда дўстлари ёки бошқа танишлари гапига кўра қўшимча дори воситаларини қабул қилиши фақатгина саломатлигига зарар келтиради. Шунинг учун умумий тавсиялар ва шифокор сўзларига мунтазам равишда риоя қилишни унутманг.\n27.11 12:14 2133\nБугун, 11:39 1170\n27.11 13:23 913\n27.11 13:15 862\nБугун, 12:31 393 Спорт\nКомил Алламжонов: «Амалдорлар эртага ишдан кетиб, оддий одамлар қаторига қўшилса, матбуот қанчалар одамлар дардига малҳам эканлигини тушунади»\nБугун, 12:22 94 Ўзбекистон\nБугун, 12:13 638 Колумнистлар\nБугун, 12:07 157 Жаҳон\nБугун, 11:39 1170 Жамият\nЗангиота юқумли касалликлар шифохоналарида коронавирусга оид илмий тадқиқотлар олиб борилади\nБугун, 11:26 38 Ўзбекистон


ЎЗБЕКИСТОН ДАВЛАТ САНЪАТ ВА МАДАНИЯТ ИНСТИТУТИДА ТИЛ БАЙРАМИГА БАҒИШЛАНГАН ТАДБИР БЎЛИБ ЎТДИ. • О‘zDSMI - О‘ZBEKISTON DAVLAT SAN’AT VA MADANIYAT INSTITUTI %\nО‘zDSMI - О‘ZBEKISTON DAVLAT SAN’AT VA MADANIYAT INSTITUTI > Yangiliklar > ЎЗБЕКИСТОН ДАВЛАТ САНЪАТ ВА МАДАНИЯТ ИНСТИТУТИДА ТИЛ БАЙРАМИГА БАҒИШЛАНГАН ТАДБИР БЎЛИБ ЎТДИ.\n20.10.2020 Эгамберди Хўжамуродов\n“Тил-дил кузгуси”. Ўзбекистон давлат санъат ва маданият институтида давлат тили қабул қилинганлигининг 31 йиллиги муносабати билан ташкил этилган адабий-бадиий, маънавий-маърифий тадбир ана шундай номланди. Тил байрамини ZOOM платформаси орқали институтнинг 500 га яқин профессор-ўқитувчилари, талабалари онлайн тарзда кўзатиб боришди.\nТадбирни институт ректори, филология фанлари доктори,профессор Иброҳим Йўлдошев кириш сўзи билан очиб, барчамиз учун муқаддас бўлган она тилимизнинг тарихи, уни узоқ ўтмишдан то ҳозирги кунга қадар босиб ўтган йўли, асрлар силсиласида сайқал топган жиҳатлари ҳақида тўхталди. Зеро, республикамиз президенти таъкидлаганидек, “Халқимизнинг кўп асрлик маданий, илмий-маърифий ва бадиий тафаккури, интеллектуал салоҳиятининг ёрқин ва бебаҳо маҳсули бўлган ўзбек тили жаҳондаги бой ва қадимий тиллардан биридир”.\nУшбу маскан мамлакатимиз санъати, маданияти соҳаларига малакали кадрларни етказиб берувчи таянч олий ўқув юрти ҳисобланади ва бу ердаги ўз касбининг фидойи инсонлари томонидан таълим тизимидаги ислоҳотлар босқичма-босқич такомилига етказилмоқда. Байрам тадбирида мазкур институтда кўп йиллар давомида қилган ҳалол меҳнати, мамлакатимиз илм-фани ривожи, санъати ва маданияти тараққиётида ўзларининг камтарона хизматлари билан бошқаларга ўрнак бўлган ана шундай профессор-ўқитувчилардан бир гуруҳига Маданият вазирлигининг фахрий ёрлиқлари тантанали равишда топширилди.\nТадбир дастури доирасида тақдим қилинган бадиий қисм, театрлаштирилган томошалар иштирокчилар ва ZOOM платформасида уни кузатиб турганлар қалбига фахр-ифтихор туйғуларини бағишлади. Институтда фаолият олиб бораётган ўқитувчилар, халқимизнинг севимли санъаткорлари томонидан сўзларида сеҳр, ижросида меҳр бўлган қўшиқлар ижро қилинди.Шеъриятга ошуфта кўнгилли талабалар эса ўзбек тилини, шу муқаддас заминни, муҳаббатни улуғловчи шеърлар айтишди. Ўзларининг эзгу мақсадлари сари қалбларида юксак ишонч билан дадил бораётган талабалар томонидан буюк аждодимиз, она тилимизнинг асосчиси Алишер Навоий, ўзбек адабиётининг йирик намоёндаси Абдулла Қодирий монологлари тақдим қилинди.\nСанъаткор учун муқаддас ҳисобланган саҳнага қадам ранжида қилган ҳар бир иштирокчи имкон ўз иқтидорини ёрқинроқ намойиш этишга интилди ва уларнинг чиқишлари ўтирганларнинг гулдурос қарсаклари остида олқишлаб турилди.\nЎзбекистон давлат санъат ва маданият институтида Тил байрами тадбирлари ана шундай кўтаринки кайфиятда давом этмоқда.


Психологдан тавсия: 2022 йилда мақсадларга эришиш бўйича 4 та қоида – Kommers.uz\nКарьера\t18:50 | 16.1.22\nПсихологдан тавсия: 2022 йилда мақсадларга эришиш бўйича 4 та қоида\nИшчи столингизга ўзингиз учун қадрли бўлган инсонларнинг расмини қўйиб қўйинг.\nКўпчилик йил бошида мақсадларни шакллантиради, аммо ҳамма ҳам охиригача ўз ваъдаларини бажара олмайди. Чикаго университетининг Бут номидаги Бизнес мактаби хулқ-атвор фанлари профессори ва «Буни амалга ошир: мотивация фанидан ажойиб сабоқлар» китобининг муаллифи Айелет Фишбахнинг фикрича, одамлар ўз олдига ҳар куни ишлашга тайёр бўлмаган мақсадларни қўйганлиги сабабли муваффақиятсизликка учрайди.\nФишбах CNBC телеканалига берган интервьюсида белгиланган режага риоя қилишга ёрдам берадиган 4 та маслаҳат билан ўртоқлашди. Қуйида шулар ҳақида сўз боради.\nОлдингизга ўзингиз учун ҳақиқатан ҳам муҳим бўлган мақсадларни қўйинг\nБошланишига Фишбах ўзингизга иккита савол беришни маслаҳат беради.\nМақсадларим кимлигимга мос келадими ва улар орзуимдаги «мен» учун идеал мақсадларми?\nЎзингиз учун ҳақиқатан ҳам муҳим бўлган мақсадларни англаб олганингиздан сўнг, унга мукофот боғлаш ёки тезда қониқиш йўлини топишингиз керак. Мисол учун, агар сизнинг мақсадингиз кўпроқ машқ қилиш бўлса, машғулотни ёқтирган мусиқангиз, подкастлар ёки аудиокитоблар билан бирлаштириб юборинг.\n«Ўртадаги муаммо»ни ҳал қилинг\nФишбахнинг тушунтиришича, «боши ва охири аниқ белгиланган бўлса-да, мақсадга эришиш жараёнидаги оралиқ босқичлар узоқ ва нотўғри белгиланган бўлиши мумкин», шунинг учун одамлар ярим йўлда тўхтаб қолишга мойил.\nУнинг маслаҳатига кўра, кичик мақсадларни белгилаш орқали «ўртадаги муаммо»га ечим топиш мумкин. Мисол учун, бир йилда эришиш мақсад қилинган режани ойларга, ҳафталарга агар иложи бўлса, кунларга бўлиб юборинг. Масалан, ҳар ой пулни тежаб, маълум бир сумма жамғариш йил охирида катта маблағни тежашга қараганда анча осон ва ҳақиқатан ҳам уддаласа бўладиган вазифадир.\nЎзингизни назорат қилишни машқ қилинг\nФишбахнинг таъкидлашича, одам иродасини тарбия қилаётганда, ўзига иккита савол бериши керак.\nИродасизлигимдаги асосий камчилик нимадан иборат? Қандай ҳолатларда мен иродасизлик қилиб, белгиланган режадан четга чиқиб кетишим эҳтимоли кўпроқ?\nУшбу саволларга жавоб топганингиздан сўнг, ўзингизга иродасизликка қарши туришга ваъда беришингиз керак ва ҳар сафар бунинг уддасидан чиққанингизда ўзингизни мукофотлашингиз керак. Шунда барчаси сиз тасаввур қилганингиздан анча осонроқ кечади.\nҚўллаб-қувватлаш тизимини яратинг\nМақсадингиз атрофида ижтимоий қўллаб-қувватлаш тизимини яратиш жуда муҳим, дейди Фишбах. Сиз учун азиз бўлган инсонларнинг ёнингиздалиги ғайратингиз ва руҳиятингизга ижобий таъсир қилади, ҳатто улар жисмонан ёнингизда бўлмаса ҳам. Шунинг учун ишчи столингизга яқинларингизнинг расмини қўйиб қўйиш маслаҳат берилади.\nБундай ҳолатда яқинлариниз сизни кузатаётгандек туюлади.\n«Бу тажрибалар, ўз навбатида, сизни муваффақиятга ва кўпроқ иш қилишга ундайди ва виждонлилик ҳамда сахийлик даражангизни оширади», — дейди мутахассис.


21 январ 2019, Тошкент вақти: 00:18\nСамарқандликлар Ҳаж амалларини бажариш учун Маккага жўнаб кетишмоқда, 12 сентябрь, 2015 йил\nВазирлар Маҳкамасининг 1031-сонли қарорида айтилишича, "Ҳаж" сафарига номзодларни танлашда адолат тамойилларига қатъий амал қилиш мақсадида" такрорий "Ҳаж" ва "Умра" тадбирларини ташкил қилиш тартибига ўзгартирилган.\nNorma.uz сайтида чоп этилган матнда алоҳида таъкидланишича, бундан буён Ўзбекистондан "Ҳаж" зиёратига боришни истовчилар, аввалгидек сўнгги 5 йил ичида эмас, балки умри давомида бу зиёратга бормаган бўлиши шарт.\nБундан ташқари, Вазирлар Маҳкамаси қарорига ёзилган шарҳда айтилишича, "Ҳаж" ва "Умра" зиёратига борувчиларни саралаш сафарга 5 ой қолганда бошланади, талабгорлар навбатга ёзилишидан суҳбатдан ўтказилади, муҳими, зиёратга борувчилардан "йўлдан адашганларни соғлом ҳаётга қайтариш тадбирларида фаол қатнашиш" талаб қилинади.\nБундан ташқари, "Ҳаж"га боришни истовчи имом-хатибларга имтиёзли асосда тавсия бериш тартиби ўрнатилди.\nЗиёратга борувчилар эса ҳар бир туман ва шаҳар ҳокимиятларида ташкил қилинган 7 кишилик комиссия томонидан сараланади ва бу саралаш босқичлари ҳар бир маҳалланинг қўмитаси томонидан ташкил қилинади.\nЎтган йилнинг декабр ойи бошида Ўзбекистон Мусулмонлар идораси "Ҳаж"га борувчиларга талабларни кучайтирган эди.\nЎзбекистон мусулмонлари идораси 1 декабр куни эълон қилган Ҳаж ҳақидаги фатвосида:\n"Ҳажга бориш учун талабгорларда ҳажнинг фарз бўлиши учун ҳур, болиғ, оқил, соғлом бўлиш ҳамда аслий ҳожатларидан ва қайтиб келгунича оиласини таъминлашга қолдирадиган нафақадан ташқари ҳажга бориб келишига етадиган маблағга қодир бўлиш, шунингдек йўлнинг тинч ва очиқ бўлиши каби зарур шартларнинг мавжудлигига эътибор қаратилсин", дейилади.\nБундан ташқари, фатвода талабгор маҳаллада юриш-туриш ва муомалада ўзгаларга ибрат ҳамда намуна кўрсатган бўлиши лозимлиги айтилган.\nЎтган йили Ўзбекистондан "Ҳаж" зиёратига борувчилар сони қарийб 40 фоизга оширилиб, 7 минг 200 ўзбекистонлик "Ҳаж"га борди. Ўзбекистон Мусулмонлар идораси бу миқдор йилдан йилга ошириб борилишини билдирган.\nБироқ "Умра" квотаси 6 минг киши миқдорида сақланиб қолаётган эди. 29 декабрь куни РИА-Новости агентлигининг ёзишича, 2018 йили 10 минг ўзбекистонлик Умра зиёратини амалга ошириши тўғрисида Саудия Арабистони билан келишувга эришилган.\nИсломий Ҳамкорлик Ташикилотига аъзо давлатлар Ташқи ишлар вазирлари 1987 йилда имзолаган битимга мувофиқ, ҳар бир мамлакат Ҳажга бир миллион мусулмон аҳолисидан мингтагача зиёратчи юборишга ҳақлидир.\nБу квотага амал қилинса, 32 миллиондан ортиқроқ аҳолиси бўлган Ўзбекистон йилига камида 20 минг одамни Ҳажга жўнатиш ҳаққига эга бўлади.\nПрезидент Каримов даврида Ўзбекистон бу имкониятдан фойдаланмади, оқибатда Ҳажга бориш учун йилларга чўзилган навбатлар пайдо бўлди. Бу жараëннинг коррупциялашганига оид кўплаб шикоятлар бор.\nҲар йили Ўзбекистонлик мусулмонларнинг Ҳаж ва Умра зиёратлари Вазирлар маҳкамаси ҳузуридаги Дин ишлари бўйича қўмитанинг тўлиқ назорати ва ташкилотчилиги остида амалга оширилади.


Жанубий Кореянинг Инҳа университетига кириш шартлари маълум бўлди - Darakchi\nЖанубий Кореянинг Инҳа университетига кириш шартлари маълум бўлди\nЖАМИЯТ 22.04.2014, 15:18\nБугун алоқа, ахборотлаштириш ва телекоммуникация технологиялари Давлат қўмитаси томонидан ўтказилган матбуот анжуманида Тошкентда ташкил этилаётган Жанубий Кореянинг Инҳа университетига кириш шартлари билан таништирилди.\nКириш учун нима керак?\nДаставвал абитуриентлар 7 майдан 20 июнга қадар университетнинг расмий сайтида рўйҳатдан ўтишлари керак бўлади. Бундан ташқари олий ўқув юртга кириш учун инглиз тилидан минимал 5 балли IELTS сертификати бўлиши шарт.\nОнлайн рўйҳатдан ўтгандан сўнг, абитуриентлар 6 дан 20 июнга қадар қабул комиссияга қуйидаги ҳужжатларни тақдим этишлари лозим:\n- ариза (Application Form);\n- IELTS тизими бўйича сертификат нусхаси;\n- ўрта, ўрта махсус ёки олий маълумот тўғрисида ҳужжат нусхаси ва асли;\n- 3x4 ҳажмдаги 6 та фотосурат;\n- тиббий маълумотнома (086 шаклда);\n- ҳарбий гувоҳнома нусхаси (йигитлар учун);\nАбитуриентларга қулайлик яратиш мақсадида қабул комиссия томонидан 9.00 дан 18.00 гача ишлайдиган маълумот телефонларини ташкил қилинади. Ҳозирда университет биноси реконструкцияда бўлганлиги сабабли қабул комиссияси Турин политехника университетининг академик лицей биносида ишлайди: Тошкент ш., Умид кўч.,1а.\nУниверситетга кириш учун абитуриентлар 6 июл куни математика ва физикадан ёзма имтиҳон, шунингдек 27 июл куни инглиз тилидан оғзаки имтиҳон топширишади (интервью). Кириш имтиҳони жавоблари 8 август куни эълон қилинади.\nКириш имтиҳони саволлари Ўзбекистон республикаси умумтаълим мактаб ва ўрта махсус таълим муассасаларининг дастуридан олинади.\nИнҳанинг Тошкент филиалига танлов асосида ўрта мактаб, академик лицей ва касб-ҳунар коллежларини аъло баҳоларга тамомлаганлар қабул қилинади.\nҚабул комиссия декани Жунг Хо Кимнинг таъкидлашича, биринчи йили Инҳа уч йўналишда 150 нафар талаб қабул қилади: компьютер инжиниринги, дастурий инжиниринг ҳамда компьютер тизими инжиниринги.\nУниверситетда ўқиш муддати 4 йил. ОЎЮ битирувчиларига Ўзбекистонда тан олинадиган Инҳанинг намунали дипломи топширилади. 2014/2015 ўқув йили учун биринчи машғулотлари 1 октябр куни бошланади.\nУниверситетда грант ва тўлов шартнома асосида таълим олиш мумкин. Грант берувчилар сифатида Ўзбекистоннинг йирик хусусий ва давлат компаниялари иштирок этишади: «Ўзбекнефтгаз», «Ўзбектелеком», «Ўзбекэнерго», «Ўзбекистон ҳаво йўллари» шулар жумласидандир. Алоқа қўмитаси раиси ўринбосари Шерзод Шерматовнинг Podrobno.uz нашрига берган маълумотларига кўра, ана шундай грант берувчилардан 10 таси билан ҳозирда шартнома имзоланган, уларнинг зиммаларида ҳеч бўлмаса бир нафар талабага грант ажратиш талаби қўйилган, грант олган талаба битирганидан сўнг ҳомий компания ходими сифатида ишлаб беради. Бюджет асосида ўқийдиган талабалар кореяликлар томонидан кириш имтихонлари натижасида аниқланади.\nҚўмита вакилларининг сўзларига кўра, шартнома суммаси чамаси 5 минг АҚШ доллари қийматида белгиланган бўлиб, у Марказий банкнинг тўлов амалга оширилган кундаги курси бўйича амалга оширилади.


UMS (Universal Mobile Systems) мобил оператори Ўзбекистон Республикаси Ахборот технологиялари ва коммуникацияларини ривожлантириш вазирлиги томонидан АКТ соҳаси мутахассислари учун уюштирилган бўш иш ўринлари ярмаркасида иштирок этди.\nUMS компанияси ёшларнинг интеллектуал салоҳиятини намоён этиш ва мартабасини оширишга бўлган ҳуқуқини амалда қўллаб-қувватлаган холда, ушбу анъанавий бўш иш ўринлари ярмаркасида иккинчи йил муваффақиятли иштирок этмоқда. Бу йилги тадбир республика бўйлаб минглаб ташриф буюрувчилар эътиборини тортди. Улар ичида юқори курс талабалари, олийгох ва ўрта махсус, касб ҳунар таълим муассасалари битирувчилари ҳамда бошқа истиқболли кадрларни кўриш мумкин эди.\nUMS компанияси ёш мутахассисларга АКТ, сотувлар ва хизмат кўрсатиш соҳалари, мобил оператор фаолиятини бошқариш (менежмент) ва молиявий таъминлаш бўйича бўш иш ўринлари ҳақида долзарб маълумот берди. Компания стенди ярмарканинг юзлаб меҳмонлари эътиборини тортди – улар UMS жамоасида, шу жумладан республика ҳудудларидаги офисларида профессионал ривожланишни бошлаш ёки давом эттириш мақсадида ўз анкета ва резюмеларини тақдим этишди.\n— UMS — алоқа ва телекоммуникация миллий бозорида энг нуфузли иш берувчилардан бири ҳисобланади. Ўйлайманки, шунинг учун ҳам ёшлар компаниядаги мавжуд бўш иш ўринларига катта қизиқиш билан ёндошмоқда, — дейди Қорақалпоғистон Республикасидан бўлган Тошкент ахборот технологиялари университети магистранти Молдир Сагиева. — Мен Сотувлар ва хизмат кўрсатиш офиси мутухассиси лавозимига бўлган бўш иш ўрнига даъвогар сифатида рўйхатга олиндим. Бундай фаолият билан шуғулланганлигим учун менга мос иш. Ўйламанки, бу мартабамни ошириш сари қўйилган салмоқли қадамим бўлади.\nБўш иш ўринлари ярмаркаси UMS рекрутерлари ва ёш мутахассислар ўртасида алоқа ўрнатилишига, ёшлар ишга жойлашиш бўйича қизиқтирган саволларига жавоб топишига ажойиб имконият яратди.\nUMS мобил операторининг мавжуд бўш иш ўринлари бўйича маълумотни www.ums.uz сайтидаги тегишли бўлимдан олиш мумкин. Эндиликда компанияга резюмени тайёр онлайн-анкета шакли орқали юбориш ҳам мумкин.\n15:47 Жиззахда UMSга қарашли янги офис очилди\n12:29 UMS Тошкент шаҳрида яна битта сотувлар офисини очди\n21:25 Тошкентда UMSнинг навбатдаги офиси очилди


21 октябр 2018, Тошкент вақти: 05:12\nЖорий йилнинг 2 январь куни кечқурун соат 10 ларда Денов шаҳридаги Меҳр-оқибат маҳалласида истиқомат қилган, муқаддам фоҳишахона сақлашда айланиб судланган, икки нафар фарзанднинг онаси, 27 яшар Д.А. 80-умумтаълим мактабининг 9-синф ўқувчисини Б.Э.ни ўз уйининг подъездида пичоқлаб ўлдирганликда айбланяпти.\nБу ҳақда Ёшлар иттифоқи ташкилотининг Денов туманидаги фаолларидан бири Озодликка хабар берди.\nУнинг бу фожиага бевосита гувоҳ бўлган танишининг гапига таяниб айтишича, болалар Д,А.нинг уйига жинсий эҳтиёжини қондириш учун келган:\n“Бу болалардан бирини яхши танийман. У дарсдан бўш вақтларда Сарбон ресторанида официантлик қиларди. Ўзи маиший хизмат кўрсатиш коллежида ўқийди. У ресторанда Д. исмли бир аёл билан дон олишиб юрганини айтган эди. Ўша куни у яна бир ўртоғи ва 9-синфда ўқийдиган танишини ҳам ўша уйга олиб борган. Кейин ичкарида фоҳиша талашиб, жанжал чиққан ва бояги мактаб ўқувчиси "Мама Роза" ни (фоҳишахона сақловчиларга нисбатан қўлланиладиган умумий ном -таҳр.) онасидан сўккан. "Мама Роза" эса, ошхона пичоғини у боланинг юрагига санчиб олган”, деди ташкилот фаоли.\nДенов тумани Тез тиббий ёрдам касалхонасининг исми сир қолишини сўраган шифокори ўқувчи боланинг ўша жойнинг ўзида ўлганини тасдиқлади:\n“Пичоқ зарбаси тўғри юракка урилгани учун ўқувчи бола ўша жойнинг ўзида жон таслим қилган. Бизнинг тез ёрдам етиб борганда, у ўлиб бўлган экан”, деди шифокор.\nҚотилликда айбланаётган аёлнинг қўшниларидан бири ҳам воқеага гувоҳ бўлганини айтади:\n"Бу аёлнинг оёғи енгил эди. Илгари ҳам уйида фоҳишахона очганлиги учун жарима тўлаб қутулган эди. Ўша куни биз ҳам скорийнинг шовқинидан кейин бу воқеадан хабар топдик. Ташқарига чиқсак, скорий болани олиб кетаётган экан. Айтишларича, бола уйдан қочиб чиққанда орқасидан қувиб, подъездда ушлаб олиб пичоқ тиққан экан. Подъезд тўла қон бўлди. Ҳозир ҳам деворда излари қолган", деди қўшнилардан бири.\nСурхондарё вилоят ҳуқуқ-тартибот идораларидан бири мулозимининг Озодлик манбасининг айтишича, ўқувчи болани пичоқлаб ўлдирганликда айбланаётган аёл милициянинг рўйхатида турган:\n“Бу аёл ахлоқи бузуқ шахслар рўйхатида туради. Икки фарзанди бор. Ҳеч қаерда ишламас эди. Ўтган йилнинг охирларида милиция ва ҳокимлик масалаҳати билан Сарбон ресторанига ишга жойлаштирилган эди. У муқаддам Ўзбекистон Жиноят кодексининг 131- моддаси (Фоҳишахона сақлаш ёки қўшмачилик қилиш) билан икки марта судланган. Айни пайтда унга нисбатан Ўзбекистон Жиноят Кодексининг 97- моддаси (Қасддан одам ўлдириш) билан жиноят иши қўзғатилган ва тергов давом этяпти”, деди мулозим.\nУнинг айтишича, агар қотилликда айбланаётган аёлнинг айби тасдиқланса, у 10 йилдан 15 йилгача озодликдан маҳрум қилиниши мумкин.\nЎзбекистон Жиноят кодексининг 131- моддасига биноан, мўмай пул топиш мақсадида фоҳишалик билан шуғулланган ёки қўшмачилик қилган шахс энг кам иш ҳақининг 25 дан 50 баробаригача жаримага тортилади ёки 3 йилгача мажбурий тарбиявий меҳнат билан жазоланади.


АРДОҚЛИ ИНСОНИМ » "Жиззах овози" газетаси расмий сайти\nУмри давомида ҳар ким билганича яшайди. Кимдир эзгуликка интилса баъзилар фақат ўз манфаатинигина ўйлайди. Ҳаётдаги мақсадлари ҳам шунга мос бўлади.\nАммо дадам Ренат Сибгатуллин одамларнинг оғирини енгил қилишга, дардини қоғозга тушириб, уларга ёрдам қўлини чўзишга шай турадиган инсонлар сирасидан эди. Бу хислат унинг касб тақозосидангина эмас. Балки табиатан шундай феъл-атворга эга инсон эди.\nДадам 1957 йил 15 майда Тошкент вилоятининг Янгийўл туманида дунёга келган. 1974 йилда Россия Федерациясининг Урал Давлат Архитектура институтига ўқишга қабул қилинади. Таҳсилни тугатиб қайтгач, 1988-1989 йилларда "Сирдарьинская правда" газетасида ишлайди. Жиззах шаҳрига кўчиб келгач, 1989 йилдан умрининг охирига қадар "Джизакская правда" газетаси таҳририятида иш фаолиятини давом эттиради. Шу билан бирга суд-ҳуқуқ ҳамда ички ишлар бўлимларида, пойтахтимиздаги "Зеркало ХХI века" газетасида вилоят мухбири бўлиб ишлайди.\n– Ренат шундай инсон эдики, ҳар бир иш кунини албатта ҳазил-ҳузул билан, ҳамманинг кайфиятини кўтариш билан бошларди. Кунларнинг бирида олдимга келиб "Илҳом, татарча чой ичишни ҳоҳлайсанми?" деб сўради. Аввалига, мен бу гапни тушунмадим. Кейин татарча чой қанақа бўлади, десам у "Сендан иссиқ сув билан қуруқ чой, мендан эса шакар" дея кулганча хонасига қараб кетди. Мен ҳам кулгудан ўзимни тўхтата олмадим. Ҳалигача чой ичганимда Ренатнинг татарча чой ҳақидаги енгил ҳазили эсимга тушади, – деб эслайди "Джизакская правда" газетасининг ҳуқуқ бўлими муҳаррири Илҳом Носиров.\nДадамни одамохунлиги учун дўстлари ва ҳамкасблари ҳурмат қилишар эди.\n– Минг афсуслар бўлсинки, ҳозир бундай инсон орамизда кам учрайди. "Джизакская правда" газетасида бу инсон билан бирга ишладик. Тўғриси, эсласам ҳамон кўзимга ёш келади. Ренат билан қанча вақт бирга ишлаган бўлсак-да, ҳеч қачон бирор ҳамкасби билан сен-менга бормаган. Ҳамиша ёрдам қўлини чўзган. У ўз ишини жуда севарди. Ренат тез унутиладиган инсонларданмас, – дейди "Народное слова" газетасининг вилоятимиздаги ўз мухбири Ленуре Адильшаева.\nМатбуот соҳасида ишлаганим учун ҳар йили 27 июнь – Матбуот ва оммавий ахборот воситалари ходимлари кунига бағишлаб ўтказиладиган тадбирларда қатнашаман. Тадбирларда энг фаол ва анъанавий кўрик-танловларда Қолиб бўлган журналистлар эсдалик совғалари билан тақдирланади.\nДадам ҳам фаолияти давомида журналистика бўйича қатор маҳаллий ва халқаро танловларда мувафаққиятга эришган. Жумладан, 2002 йилда Швеция мамлакатида журналистлар учун ташкил этилган икки ҳафталик семинар-тренингда малака ошириб қайтган эди. 2006-2007 йилларда эса Россия, Тожикистон, Қозоғистон, Қирғизистон Республикаларида уюштирилган семинарларга таклиф қилинганди.\nЁдимда, дадамнинг энг севимли ўйини – шахмат эди. Кўпинча ишхонасида дўстлари билан йиғилишиб мусобақа уюштиришарди. Шахмат мусобақасида дадам ғолиб бўлардилар. Бундан руҳланиб, "Дада, менга ҳам ўргатинг", дердим. Шунда дадамнинг юзларига табассум югуриб "Албатта ўргатаман", дерди. Афсуски, бу ўйинни ўрганиш менга насиб этмади. 2011 йилда дадам автоҳалокатга учраб оламдан кўз юмди...\nУйимизда дадамга берилган фахрий ёрлиқ ва дипломларни санаб охирига етолмайман. Бу ютуқлар тинимсиз изланиш, ўз устида ишлаш эвазига қўлга киритилган. Ана шу ҳақда ўйласам, падари бузрукворим охирига етказмаган ишлар энди менинг зиммамга юкланганлигини ҳис қиламан.\n» ҲАР БИР ОИЛА ТАДБИРКОР


«Ласетти» ағдарилиб кетиши оқибатида она-бола ҳалок бўлди\n«Ласетти» ағдарилиб кетиши оқибатида она-бола ҳалок...\n01.09.2018 11:40 0 3124\nБугун, 1 сентябрь куни Самарқанд туманида яшовчи И.У. бошқарувидаги «Ласетти» русумли автомашинани “Самарқанд халқа айлана” йўлининг 4-км.да ҳайдаб кетаётиб, бошқарувни эплай олмагани туфайли йўл четига ағдарилиб кетган.\nНатижада ҳайдовчининг турмуш ўртоғи Г.Н. ва 19 ёшли қизи Г.У. жароҳат олиб, воқеа жойида вафот этган.\nСамарқанд ЙТҲ Ласетти


Савицкий музейи директори: «Фондимиздаги асарларнинг атиги...\n21.08.2019 16:44 0 1300\nИ.В. Савицкий номидаги Қорақалпоғистон давлат санъат музейи ҳақида эшитмаганлар бўлмаса керак. Ушбу музейга 1966 йилда асос солинган.\nМузей директори Гулбаҳор Изентаеванинг айтишича, ташкилот фондидаги асарларнинг атиги икки ярим фоизи намойиш қилинмоқда. Яъни, музей фонди жуда бой ва ранг-баранг. Бу ерда 90 мингдан зиёд экспонатлар бор.\nЎтган йилнинг олти ойига нисбатан жорий йилнинг биринчи ярмида музейга хорижлик сайёҳларнинг келиши 40 фоизга ўсди. Энг кўп сайёҳлар Европадан айниқса, Италиядан кўп келишмоқда. Маҳаллий саёҳатчиларнинг келиши эса 90 фоизга ошди.\nДиректорнинг айтишича, экспонатлар намойиши учун қўшимча бинолар қуриш бўйича таклифлар беришган.\n«Xabar.uz» ахборот-таҳлилий портали мухбири ушбу нодир объектдан фотожамланма тайёрлади.\nмузей Қорақалпоғистон И.В. Савицкий


13 апрел 2021, Тошкент вақти: 12:26\n19 апрель куни Истанбулнинг Бақиркўй тумани жиноят ишлари судига келтирилган икки шахс - туркиялик Элдор Аслон ва ўзбекистонлик Собир Шукуровлар 2014 йилнинг 10 декабрида Истанбулнинг Зайтунбурни мавзесида имом Абдулла Ўзбек исми билан танилган, Интернет оламида эса Абдуллоҳ Бухорий номи билан маърузаларини тарқатган, асл исми Мирзағолиб Ҳамидов бўлган 39 яшар андижонлик имомни отиб ўлдирганликда айбланмоқда.\nЭлдор Аслон қотилликни ижро этувчи, Шукур Собиров эса ташкил қилувчи сифатида судланмоқда. Судланувчилар шу кунга қадар айбловни инкор қилиб келмоқда.\n19 апрель куни маҳкамада ишни тергов қилаётган прокурор чиқиш қилди ва айбланувчилар зиддига сўзлаган бир гувоҳ тингланди.\nМаҳкамани кузатиб келаётган "Ўзбеклар бирлиги" ташкилоти раиси Адам Чевикка кўра, прокурор айблов хулосасини эшиттирган ва айбланувчиларга умрбод қамоқ жазосини сўраган:\n- Маҳкамада прокурор сўнг хулосасини эшиттирди ва кейинги суд мажлиси, тахминимизча, охиргиси бўлади. Прокурор судланувчилар қотиллик содир этган, деган даъво билан уларга умрбод қамоқ жазосини сўради. Лекин, Туркия қонунчилигига биноан айбланувчилар буни рад этиши ҳақида ариза киритиши ва кейинги маҳкамага қадар айбсизлигини кўрсатувчи янги далилларни тақдим қилиши мумкин. Улар бошидан буён айбловни инкор этиб келмоқда, - дейди Адам Чевик.\nЯнги гувоҳ кўрсатмаси\n19 апрель кунги судда тингланган янги бир гувоҳ ўзбекистонлик имомга нисбатан суиқасдни содир этган шахсларни ёллаган асосий фигура сифатида Ўзбекистон махсус хизматларига алоқадор, дея Тигран Капланов номини тилга олган.\nАйбланувчиларга қарши кўрсатма берган гувоҳнинг (хавфсизлик нуқтаи назаридан гувоҳнинг исми сир сақланмоқда. - таҳр.) асли чечен миллатига мансублиги, Чеченистондаги урушларда қатнашган ва кейинчалик мамлакатни тарк этиб, Туркиядан қўним топган собиқ ҳарбий экани айтилмоқда.\nМаҳкама протоколига кўра, бу гувоҳ жиноят содир этилгунга қадар айбланувчилар билан бир неча бор учрашган. Унга Туркиядаги 4 ўзбекка нисбатан суиқасд режаланаётгани айтилган ва айнан Абдуллоҳ Бухорийни ўлдиришни ундан сўрашган.\nСудда марҳум Мирзағолиб Ҳамидов ҳақларини ҳимоя қилаётган адвокат Умар Юзгулга кўра, 19 апрель кунги маҳкамада ўзбекистонлик имомнинг буюртма қотиллик қурбони бўлгани ҳақидаги даъво исми очиқланмаётган гувоҳ кўрсатмалари билан янада қувватланган:\n- Унинг ёнига келган шахс Собирдир. Собир: "4 кишини ўлдиришимиз керак, ундан кейин яна 9 киши бор", деган. Бунга 4 кишининг сурати ва исмини беришган, лекин 9 кишининг исми йўқ. Бу капитанга (гувоҳга - таҳр.) бир кишини ўлдириб бериши учун 300 минг АҚШ доллари таклиф қилишган. Гувоҳ ўша заҳотиёқ полиция ва турк Миллий хавфсизлик хизматига бу ҳақда хабар берган. Улар билан ҳамроҳликда Абудуллоҳ Бухорийни огоҳлантирган. Кейин эса суиқасд содир этилди. Бугунги гувоҳ ва яна бир гувоҳ - чечен тадбиркори Алижан Эломон кўрсатмаси асосида бу икковлон қўлга олинди. Гувоҳ судда шундай кўрсатма берди, - дейди адвокат Умар Юзгул.\nТигран Капланов ва Василий Иванченко\nУмар Юзгулга кўра, исми очиқланмаётган гувоҳ Тигран Капланов номини ўзбекистонлик имомга нисбатан суиқасд буюртмачиси сифатида тилга олмоқда.\nТигран Каплановнинг швед маҳкамасида тақдим этилган паспорти нусхаси\nБунга қадар Швеция маҳкамасида Россия фуқароси кўрилган 37 яшар ўзбек Тигран Каплановнинг (шунингдек, бу шахс Умид Аминов номи билан танилган) Швециядан бошпана олган ўзбекистонлик имом Обид қори Назаровни ўлдириш учун Юрий Жуковскийни ёллагани даъво қилинган.\nТуркияда Абдуллоҳ Бухорийга қарши суиқасдни ҳам айни шахс буюртма қилгани ҳақидаги иддаони Туркия фуқароси бўлган, асли чеченистонлик Алижан Эломон ҳам Бақиркўйдаги маҳкаманинг иккинчи мажлисида илгари сурган эди.\nЎшанда қотилликдан бир ой олдин Анталияда Собир Шукуров суиқасд ижрочи кўрилган Элдор Аслон билан 200 минг долларга келишгани, суиқасд ташкилотчиси "Тигран Капланов" лақабли Умид Аминов эса қотилнинг севгилиси ҳисоб рақамига 200 минг долларни тўрт бўлиб жўнатгани иддао қилинган эди.\nБундан ташқари, маҳкамага келтирилган янги гувоҳ ўз кўрсатмаларида яна бир шахс - Россия махсус хизматларига алоқадор ва сўнгги йилларда Туркиядаги чеченларга қарши кетма-кет суиқасдлар буюртмасичи, дея Василий Иванченко номини тилга олган. Протоколда қайд этилишича, ўлдирилиши режаланган 4 шахс сурати ва манзили битилган факс Иванченко номидан жўнатилган.\nГувоҳ бу факс қоғозини унга Собир Шукуров берганини иддао қилмоқда. Шукуров эса бундай қоғозни унга берганини судда рад этди, аммо гувоҳни таниши, унинг уйида бўлганини тан олди.\nАдвокат Умар Юзгулга кўра, исми очиқланмаган бу гувоҳ ҳамда аввалги мажлисда тингланган ишбилармон Алижан Эломоннинг кўрсатмалари ўзбекистонлик имом Абдуллоҳ Бухорий-Мирзағолиб Ҳамидовга нисбатан суиқасд ортида ўзбек ва рус махсус хизматлари турибди, деган даъвони қувватламоқда:\n- Бу Василий Иванченко Россия махсус хизматларидаги капитан экан. Биз ҳакамдан: "Хўп, бу Собирни ким жўнатди, унга бу ишни ким қилдираяпти? Иванчеко ким, Тигран ким? Уларнинг мақсади нима? Бу нарсалар суриштирилсин, аниқлансин!" деб талаб қилдик. Лекин, маҳкама ҳайъати бунинг кўрилаётган ишга алоқаси йўқ, деб қарор қилди ва терговни давом эттириш сўровини рад этди, - дейди Умар Юзгул.\nТурк маҳкамаси муаммоси\nУмар Юзгул шу кунга қадар Туркияда Чеченистон, Ўзбекистон ва Тожикистондан борган бир неча қочқин ва сиёсий мухолифат вакиллари буюртма қотиллик қурбони бўлганини эслатди.\nЮзгулга кўра, Туркия полицияси қотиллик ижрочилари ва айрим ҳолларда ташкилотчиларини ушламоқда, жазоламоқда. Аммо, бу жиноятларнинг мамлакат ташқарисидаги буюртмачилари билан қизиқмаётир:\n- Асл муаммо шунда. Рус, ўзбек, чечен хавфсизлик хизматлари Туркия ҳудудида жиноят содир этмоқда. Масалан, шу кунгача 5-6 нафар чеченистонлик қочқинни ўлдириб кетишди, охиргисини 4 ой олдин отиб кетишди. Сал олдин тожикистонлик Умарали Қувватовни ўлдиришди. Ундан олдин Абдулла Бухорийни ўлдиришди. Мана бугун гувоҳ бу ишга Тигран буюртма берган бўлиши мумкин, деяпти. Лекин, маҳкама бунинг ишга алоқаси йўқ, деяпти. Мен: "Бу Тигран Каплановни Швецияда ўзбекистонлик яна бир имомга суиқасдни буюртма қилган, деган даъво билан ҳибсга олиш қарори берилди, бу шахсларнинг Туркиядаги ҳаракатлари устидан терговни давом эттириш керак" деб талаб қилдим. Лекин, маҳкама рад этди ва ишни шу ерда ёпди, - деди Умар Юзгул.\nТигран Каплановга оид ҳибс қарори\nШу йилнинг 4 мартида Швециянинг Остершунд шаҳар суди ўзбекистонлик уламо Обид қори Назаровга нисбатан 2012 йилда содир этилган суиқасд иши тергови доирасида асли ўзбекистонлик Россия фуқароси Тигран Капланов (Умид Аминов)ни ҳибсга олишга ордер берган.\nОстершунд судининг Озодлик тасарруфига келиб тушган 4 март кунги қарорида Тигран Капланов Швециядан бошпана олган ўзбекистонлик имом Обид қори Назаровни ўлдириш учун Юрий Жуковскийни ёллагани даъво қилинган.\nШвеция матбуотига интервью берган прокурор - Обид қорига суиқасд уринишини тергов қилаётган Кристер Петерссон Каплановнинг ҳозир Россияда эканини тахмин қилиши ва бу ҳолда унинг Швецияга экстрадицияси осон кечмаслигини айтган.\nИмом Абдуллоҳ Бухорий\nАбдуллоҳ Бухорий 2011 йилнинг март ойида Туркияга қўшни Сурияда Башар Ассад режимига қарши исёнлар бошланиши билан Ассад режимини қаттиқ қоралаб, унинг режимига қарши жиҳод барча мусулмонлар, хусусан ўзбекистонлик мусулмонларга ҳам фарз бўлди, деб фатво бериши ортидан жамоатчилик диққатини тортган эди.\nУ Сурияда жиҳод қилиш ўзбек мусулмонлари учун фарз, деб маъруза қилган биринчи ўзбек имоми бўлган. Шунингдек, ўша кезда у Сурия ва Ироқдаги "Исломий давлат" ҳақида ҳали якуний хулосага келмагани, яъни уларнинг ҳаракатини маъқуллаш ёки қоралашга қарор бермагани, шу ҳаракати учун, ҳатто, "Исломий давлат" мужоҳидларидан таҳдид мактублари олганини таъкидлаган эди.\nАммо, танлаш мажбурияти туғилганда "ғарбга эргашган куфр давлатлари эмас, балки шариат асосида юритиладиган "Исломий давлат"ни танлаши"ни ҳам очиқ баëн қилган. Аксар кузатувчилар Интернетдаги маърузалари билан танишгач, унга радикал исломий ғоялар тарғиботи билан шуғулланган диндор, деб баҳо берган.\nАксар мустақил манабаларда унинг Андижон вилояти Шаҳрихон туманида 1976 йилда диндор оилада туғилгани, асли исми эса Мирзағолиб Ҳамидов экани айтилади.\nМустақил манбаларга кўра, у 1995 йилларда Ўзбекистонни тарк этиб, аввалига собиқ Ўзбекистон исломий ҳаракатига қўшилган, сўнгра ҳаракат етакчилари билан низолашиб, Туркияга қочган. Баъзи манбаларда унинг байтулмолни ўғирлагани низога сабаб экани иддао қилинади.\nСафдошларидан олинган маълумотларга кўра, марҳум 8 йил олдин Туркияга ҳижрат қилган ва имомлик билан шуғулланишни бошлаган. Кейинчалик Туркия фуқаросига уйланиб, бу давлат фуқаролигини олган. Аммо, унинг ўлимидан хабар қилган турк матуботи Бухорийни "Ўзбекистон фуқароси" деб ҳам ёзган эди.\n8 йиллик муддат ичида имомнинг Зайтунбурнида саккизта мадраса очгани, унинг қўлида Туркия, Ўзбекистон, Қирғизистон, Тожикистон фуқаролари, уларнинг фарзандлари дарс олгани ҳақида маълумотлар бор.\nХорижда ўлдирилган имомлар\n2011 йилнинг сентябрида Россияда ўзбекистонлик сиёсий фаол имом Фуад Рустамхўжаев отиб кетилган. Унга нисбатан қотилликни ким содир этгани ва ким буюргани ҳануз номаълум қолмоқда.\n2012 йилнинг февралида эса Швецияда ўзбекистонлик яна бир сиёсий фаол имом Обидхон қори Назаров отиб кетилди. Имом оғир жароҳат олди ва ҳануз шифохонада қолмоқда. Швед куч ишлатар тузилмалари ижрочи - Ўзбекистон фуқароси Юрий Жуковскийни топиб, умрбод қамоқ билан жазолади. Ҳозирда буюртмачи сифатида Тигран Каплановни қидирувга берди.\n2014 йилнинг декабрида Истанбулдаги ўзбекистонлик учинчи имом Абдуллоҳ Бухорий-Мирзағолиб Ҳамидов отиб кетилди. Туркия махсус хизматлари ижрочиларни ушлади, судламоқда. Аммо, буюртмачи сифатида иддао қилинган Тигран Капланов ортидан тергов бошлаш талабини рад этмоқда.


Бош вазир Қирғизистондаги энг қашшоқ одамми?\nҚирғизистон президенти, Бош вазири ва парламент раиси 2011 йилда олган даромадлари ҳақида қирғиз жамоатчилигини хабардор қилдилар.\nҚирғизистонда мустақилликнинг биринчи йилларидан бошлаб давлат раҳбарлари ҳар йили олган даромадалари ҳақида солиқ декларацияси тўлдирадилар.\nБош вазир Ўмурбек Бабанов декларацияда хусусий машинаси ҳам йўқлигини кўрсатган.\nЖорий йилда эълон қилинган уч декларация таҳлили Қирғизистон давлат раҳбарларининг айрим фуқаролардан ҳам қашшоқроқ яшаётганини кўрсатди.\nАгар Қирғизистон давлат раҳбарлари топширган декларацияларга ишонадиган бўлсак, Қирғизистондаги энг камбағал амалдор Бош вазир Ўмурбек Бабанов ҳисобланади. Бош вазир ўз декларациясида хусусий автомобили ҳам, хусусий уйи ҳам йўқлигини қайд этган. У Бош вазир сифатида 2011 йилда 18903 доллар иш ҳақи олибди. Бош вазирнинг қариндошлари эса 2011 йилда 25 минг доллар атрофида даромад топишган.\nБишкекда нашр этиладиган “Деньги и власть” газетаси муҳаррири Турат Акимов Бош вазир эълон қилган солиқ декларациясига ишонмаслигини айтади:\n-Амалдорлардан фақат депутат Наримон Тулеевгина 100 миллион доллар пули борлигини билдирган. Қолганлар эса ўз бойликларини қариндош –уруғлари номига расмийлаштиришган. Масалан, Бабанов ўз декларациясида хатто уйи ҳам йўқлигини кўрсатган. Аммо айни пайтда унинг онаси 21 миллион долларлик мулкка эгалик қилади. Бизнинг амалдорлар ва бойлар ўз маблағларини чет ўлкаларда ёки оффшор ҳудудларда сақлашади, -деди Турат Акимов.\nПарламент раиси Асилбек Жээнбеков ўтган йили 60 минг доллар даромад топганини ёзган.\nҚирғизистон парламенти раиси Асилбек Жээнбеков ҳам ўзини қашшоқ кўрсатишга ҳаракат қилган давлат амалдорларидан бири. У ўтган йили 60 минг доллар атрофида даромад олганини билдирган. Парламент раиси 50 минг долларга баҳоланган ҳаробагина кулбада яшар экан. Бишкекда 50 минг долларга Сталин ёки Хрушев даврида қурилган 3 хонали уй сотиб олиш мумкин.\nДавлат раҳбарлари орасида президент Алмазбек Атамбаев декларацияда ўз даромдалари ҳақидаги маълумотларни беришга ҳалолроқ ёндошган. Президентнинг декларациясида Алмазбек Атамбаев 2011 йилда 4 минг доллар ойлик олганини, унинг қариндошлари 89 минг доллар даромад топишганини ёзган. Шунингдек, президент ўз декларациясида 5 миллион 100 минг долларлик мулки борлигини ҳам кўрсатган. Декларациядан маълум бўлишича, Қирғизистон президентнинг баҳоси 2 минг ва 4 минг доллар бўлган иккита эски шахсий машинаси ҳам бор.\nПрезидент Атамбаевнинг мулки 5 миллион доллардан кўпроқ.\n- Президент ўз мол-мулки ҳақиқдаги маълумотларни очиқ-ойдин эълон қилди. Декларацияни шахсан ўз қўли билан тўлдирди. 2 минг ва 4 минг долларлик машиналарни эса у 2007 йилда сотиб олган. Миллионлаб доллар маблағи борлигини очиқ –ойдин кўрсатган одам иккита эски автомашинанинг ҳақиқий нархини яшираяпти, деб ўйлаш кулгули бўлар эди, -деди президеннинг матбуот котиби Қодир Тўктўгулов.\nҚирғизистонда мустақилликнинг биринчи йилларидан бошлабоқ давлат раҳбарлари ва амалдорлар ҳар йили олган даромадалари ҳақида декларация топширишлари анъанага айланган. Бироқ бу декларациялардаги маълумотларнинг нақадар ҳақиқатга яқин эканинин текшириш механизми қирғиз қонунчилигида белгиланмаган.\nTelia ширкати собиқ раҳбарига Ўзбекистонда пора берганлик айби қўйилди


МУРҒАК ҚАЛБЛАР МАТОНАТИ ВА ЖАСОРАТИ - Ўзбекистон овози газетаси\nЎзбекистон ХДП Бухоро шаҳар кенгаши раиси Шоҳиста Набиева ҳамроҳлигида болалар Меҳрибонлик уйига борганимизда қалбимиз алланечук ҳисларга тўлди. Кимдир тирноққа зору, кимдир боласидан юз ўгиришга қодир. Бир кам дунёнинг сир-синоатига инсон ожиз экани ҳақида ўйлаб турган бир пайтимизда дарвоза ёнидаги кичик уйчадан «кираверинглар» деган рухсат тегди...\nСув сепилган соя-салқин йўлакда муассаса директори Саида Шарипова билан учрашдик. У йўл-йўлакай Меҳрибонлик уйи 2004 йилда очилгани ва ўша кундан бошлаб болаларга бош-қош бўлиб келаётганини айтди. «Қанчалар меҳрибон, ширинсўз бўлмасин, она ўз фарзандлари учун қаттиққўл, талабчан бўлиши ҳам керак-да. Шунинг учун айрим ҳолларда, айниқса, балоғат ёшидаги йигит-қизларга алоҳида тартиб асосида тарбия беришимизга тўғри келади», деди. Чиндан ҳам, бир оилада 3-4 нафар фарзандни камолга етказишнинг машаққати қанча бўлса, юзлаб болаларнинг тарбияси бир неча баробар кўпроқ меҳнат, сабр-тоқат талаб этади.\n— Айни пайтда муассасамизда 110 нафар 7 ёшдан 17 ёшгача бўлган етим ва ота-она қаровисиз қолган болалар истиқомат қилади, таълим ва тарбия олади, — деди Саида Шарипова хонага кирарканмиз. — Биласизми, муассасамизда турли тоифадаги ўғил-қизлар бор. Тарбияси оғирлари тарбияга, яна кимдир кўпроқ меҳрга, эътиборга муҳтож. Шу боис ҳамиша уларнинг ёнида бўлишга ҳаракат қиламан. Бир йилда 365 кун бўлса, шунинг 6 кунида уйда қоламан, менимча.\nМасалан, бир қизимиз бор эди. Биринчи келган пайтлари қочишга уринди, бу ерга мослаша олмади. Спиртли ичимликлар ичиш, чекиш каби ёмон одатлари ҳам бор эди. У билан узоқ вақт алоҳида шуғулландик, тўғри йўл кўрсатишга ҳаракат қилдик. Балким ишонмассиз, бугун у қиз намунали ўқувчилар қаторидан жой олди. Аъло баҳоларга ўқияпти, ниятлари, орзулари ўзгарган. Ҳаётга бошқача назар билан қарай бошлади. У доим «Мен жуда аламзада эдим, отам ташлаб кетгани учун ҳаммани ёмон кўрардим. Ёмон қиз бўлганим учун мени хоҳламаган, демак, ёмон бўлишим керак, деб ўйлардим. Ҳозир бўлса ўтмишимдан уяламан ва у кунларга ҳеч қачон қайтмайман», дейди. Бундан кўриниб турибдики, бола қаровсиз, эътиборсиз қолган. Натижада унинг тарбияси издан чиқа бошлаган. Шукрки, ҳозирда ундан ва уни биладиганлардан яхши фикрлар эшитамиз. Бу жамоамиз ходимларининг меҳнати самараси, деб биламан. Мана шундай натижаларни кўриб, барча қийинчиликларни унутамиз.\nЯна бир нарсани айтмоқчиман. Инсон бирор-бир ўзгариш, янгилик қилиш учун депутат ёки раҳбар бўлиши шарт эмас. Ким бўлишидан қатъи назар, юраги ёнмаса, ҳаловатсиз бўлмаса, бари бекор. Мен оддий партия фаолиман холос. Лекин таклифларим, айрим ҳолларда танқидларимни ҳам айтишдан чўчимайман. Бундан буён депутатликка номзодлар танлашда ҳам мана шу жиҳатлар инобатга олинса, яхши бўларди. Чунки депутат бўлдим, деб хотиржамликка берилса, одамларга нафи тегмайди, назаримда...\nМеҳрибонлик уйи раҳбари билан яна кўплаб масалаларда суҳбатлашдик. У ҳамкор ташкилотлар, Ўзбекистон ХДП ва депутатлар билан ўтказилаётган тадбирлар, амалга оширилаётган ишлар ҳақида гапирди. Болалар ҳолидан хабар олаётган инсонлардан миннатдор экани, уларнинг келиши тарбияланувчиларга хурсандчилик улашишини айтди. Ходимларидан бирига тушликдан қайтган болаларни фаоллар залига йиғишни топширди. Биз эса улар билан бирма-бир танишиб, суҳбат қурдик...\nХуршида ҲОЖИЕВА, Меҳрибонлик уйи тарбияланувчиси:\n— Асли шофирконликман. Бу ерга келганимга 4 йил бўлди. Биринчи келганимда қўрқиб кетган эдим. Қизларга тарбиячи бўлиб ишлайдиган устозимиз бор, Марям опа. У кишини маҳкам қучоқлаб, йиғлаганман. Кейинчалик дугоналар орттирдим, ҳамма билан яхши чиқишиб кетдик. Баъзи қизлар билан шу қадар қалин бўлиб кетганмизки, худди туғишган опа-сингиллардекмиз. Умуман, муассасамизда ҳамма бир-бирини туғишгандек, бир оила, деб билади.\nБўш вақтларимда китоб ўқишни ёқтираман. Ўзим ҳам шеърлар ёзиб тураман. Кўпроқ соғинч, ота-она, табиат, қушлар ва капалаклар ҳақида ёзаман. Уларни устозларимга, дугоналаримга ўқиб бераман, фикрларини сўрайман. Мактабимиздаги турли тадбирларда қатнашиб тураман. Бундан ташқари, мусиқа ва санъатга, қўшиқ айтишга жуда қизиқаман.\nОрзуларим, келажакдаги режаларим катта. Энг аввало, болаларимни ҳеч кимга қаратиб қўймасликни ният қиламан. Чунки фарзанд тарбияси, уни боқиб катта қилиш ота-онанинг зиммасидаги вазифа, бурч деб биламан. Аксинча бўлиши мумкин эмас. Бола фақатгина тўлақонли оилада ўзини чинакам бахтли ҳис қилади. Ота-она ўрнини ҳеч ким босолмайди. Агар менга имконият берилса, жон-жон деб уйимга қайтардим. Сабаби, ҳамманинг ўз оиласи, уйи бўлиши керак. Бироқ бу ерни ҳам ҳеч қачон ташлаб қўймасдим, унутмасдим. Бу ердагиларни ҳам менинг оилам, деб биламан. Уларни ҳеч кимга қиёслаб, алмаштириб бўлмайди.\nФотима ФАЙЗИЕВА, Меҳрибонлик уйи тарбияланувчиси:\n— 9 йилдан буён Меҳрибонлик уйида яшаб келяпман. Мен кўпчилик каби дастлаб бу ерга кўниколмадим. Ҳаммадан яширинча йиғлардим, уйимни соғинардим. Вақт ўтиб, бу ер ҳам ўз уйимдек бўлиб қолди. Ҳозир аксинча, уйга кетгим келмайди. У ерга борсам, ўзимни бегонадек ҳис қиламан. Тезроқ муассасамизга, дўстларим, устозларим ёнига қайтгим келади. Сабабини айтолмайман, лекин уйимиздаги муҳит кайфиятимга ёмон таъсир қилади. Шу сабабли у ерга боришни унчалик хоҳламайман.\nЯхши ўқиб, институтга кирмоқчиман. Келажакда темир йўлчи бўлишни орзу қиламан. Ана шунда юртимизнинг барча гўшаларини кўриш имконим бўлади. Ниятларим амалга ошса, дунёнинг энг гўзал шаҳарларига саёҳат қиламан.\nЕвгений РУСТАМОВ, Меҳрибонлик уйи тарбияланувчиси:\n— Онамнинг вафотидан кейин жуда ҳам тушкунликка тушиб қолгандим. Тўғриси, у кунларни эслашни ҳам истамайман. Меҳрибонлик уйига келиш билан ҳаётим яхши томонга ўзгарди. Авваллари деярли барча фандан «3» баҳо олардим. Ҳозирда чоракларимга 6 та фандан «5», қолганларидан «4» чиқди.\nБолалигимдан футболга қизиқаман ва ушбу спорт тури билан доимий шуғулланаман. Футбол жамоавий ўйин бўлгани учун ҳам уни ёқтираман. Ғалаба бир кишининг қўлида эмас. футболда инсондаги «мен» тушунчаси йўқолади. Бир-бирини қўллаб-қувватлаш, тили, дини ва миллатидан қатъи назар, жамоа ғалабаси учун курашиш лозим.\nЎзбекистон чемпионатининг иккинчи лигасида ўйнайман. Майдонда ҳужумчи вазифасини бажараман. Лекин ҳаётда асосан ҳимоячиман. Айниқса, мана шу муассасадаги қизлар ва кичик ёшдаги болаларни қўлимдан келганча ҳимоя қиламан.\nФутбол ҳаётимнинг бир бўлаги. Доимий равишда ўз устимда ишлайман, спортсиз ўтган бирор куним бўлмайди. Насиб қилса, олий лигада, нуфузли футбол клубларида тўп суриш ниятим бор. Халқаро турнирларда терма жамоамиз сафида иштирок этишни орзу қиламан. Албатта, астойдил ҳаракат қилсам, ниятимга етишимга ишонаман.\nДилноза ОРИПОВА, Меҳрибонлик уйи тарбияланувчиси:\n— Муассасада уч опа-сингил бирга яшаймиз. Менинг фикримча, ҳар қандай инсон ўз оиласида камолга етиши керак. Ота-оналар фарзандларидан юз ўгирар экан, нега дунёга келтиришади? Агар менга имкон берилса, онамнинг қаршисига бориб, нега мени ташлаб кетганини сўрардим. Чунки ҳеч нарса шунчаки, сабабсиз содир бўлмайди, деб ўйлайман. Ҳар қандай ҳолатда ҳам, уйимиздаги муҳитни кўрганим учун, ойим қилган хатони ҳеч қачон такрорламасдим.\nБу ердагиларнинг деярли ҳаммаси оиласини, онасини соғинади. Лекин менда бу туйғу йўқ. Мен онамни соғинмайман. Унинг қилган ишини ҳеч қачон кечира олмасам керак. Бир эмас, уч нафар қизини кўчада қолдирган онани ҳеч тушунмайман. Айниқса, сингилларим онамизни соғиниб, йиғлашса, ундан кўп жаҳлим чиқади. Шунга қарамай, уларни юпатишга, қийинчиликлар ўткинчи экани, келажакда кўп бахтли кунлар борлигини тушунтиришга ҳаракат қиламан. Лекин сингилларимнинг фикри бошқача. Агар онам уларни олиб кетаман деса, рози бўлишади. Афсуски, мен ундай қилолмайман. Онамни кўриб, ундан яна бир бор кўнглим қолишини истамайман.\nҲаётда инсон сабрли ва иродаси мустаҳкам бўлиши керак. Қийинчиликларни енгиб ўта олиши лозим. Акс ҳолда у бахтга, орзуларига эриша олмайди. Енгил-елпи ҳаётга ўч инсонларни қоралайман. Кун келиб, улар ҳамамси учун афсусланишини ўйламайди. Мен асло бундай йўлдан бормайман. Шунинг учун яхши инсонлар билан дўст бўлиш керак, яхши инсонлар сафига қўшилишга интилиш лозим.\nШаҳбоз РАҲМАТОВ, Меҳрибонлик уйи тарбияланувчиси:\n— Мен ғиждувонликман. Аввал ҳам бу ерга келгандим ва қайтиб кетганман. 2017 йилдан буён яна Меҳрибонлик уйида яшаяпман.\nОиламизда опам ва акам ўқимаган. Шунинг учун уйимиздагилар ҳеч бўлмаса сени ўқитайлик, деяпти. Олий маълумотли бўлишимни, яхши жойларда ишлашимни исташади. Ўзим келажакда ички ишлар ходими бўлмоқчиман. Ҳозир ҳам кўча-кўйда форма кийган инсонларни кўрсам, бориб қўлларини сиқиб, менга оқ фотиҳа беришини сўрайман. Уларнинг касбидаги машаққатлари, ўзига хосликлари ҳақида савол бераман. Ниятим яхши ўқиб, оиламга, яқинларимга ва албатта халқимга нафим тегадиган инсон бўлиш...\n...Меҳрибонлик уйида яшовчилар билан яна анча гаплашдик. Хонада ўтирган ҳар боланинг тақдири, орзу-истаклари алоҳида мавзу бўлишга муносиб. Уларнинг ҳикоялари, қалб кечинмалари, ният ва мақсадларини тинглаб, гоҳ севиндик, гоҳ кўзимиз намланди. Улар ҳали ақлини танимасдан, тили чиқмасдан ҳаётнинг оғир синовларига йўлиққан. Болаликнинг оиладаги эркаликлари, бахтли онларидан маҳрум бўлишган. Аммо эртанги кунга ишонч, келажакка умид билан яшашмоқда. Айни шу ҳақиқатни мурғак қалбларнинг буюк жасорати, қудрати, дейиш мумкин.


Екатеринбургда черков қурилишига қарши бўлганлар ОМОН билан тўқнашди (ВИДЕО)\n28 май 2020, Тошкент вақти: 06:03\nЕкатеринбургда намойишчилар қурилиш тўсиғини бузмоқда.\nРоссиянинг Екатеринбург шаҳридаги Драма театри ҳиёбони ўрнида православ черкови қурилишига қарши чиқаётган юзлаб намойишчи 14 май куни ОМОН билан тўқнашди.\nХабарларда айтилишича, норозилар қурилиш майдончасининг деворларини бузиб ташлаганлар. Улар шаҳар раҳбариятини аҳоли билан учрашишга ва муаммони бартараф этишга чақирдилар.\nБироқ ОМОН икки кундан бери давом этаётган намойишни тарқатишга ҳаракат қилди ва камида 25 одамни қўлга олди. Норозилардан камида бир киши жароҳатланган. Тўқнашув пайтида унинг қовурғаси сингани айтилмоқда.\nАввалроқ норозилар спорт кийимидаги йигитларнинг ҳужумига учраган эдилар. Норозилар ҳужумчиларни ҳуқуқ-тартибот тузилмалари ёки қурилиш ширкати ёллаган, деб таҳмин қилмоқдалар.


АҚШ Марказий Осиё бўйича янги стратегия ишлаб чиқмоқда – Помпео | Qalampir.uz\nАҚШ Марказий Осиё бўйича янги стратегия ишлаб чиқмоқда – Помпео\nЖамият\t03 Февраль 13:46 3469\nХабарингиз бор, айни вақтда АҚШ Давлат котиби Майкл Помпео Ўзбекистонда бўлиб турибди. У Ўзбекистон Республикаси Ташқи ишлар вазири Абдулазиз Комилов билан учрашув ўтказди. Учрашувдан кейин томонлар ОАВ ходимларига баёнот берди.\nАҚШ Давлат котиби Помпеонинг таъкидлашича, АҚШ Марказий Осиё бўйича янги стратегия ишлаб чиқмоқда.\nАҚШ Давлат котиби ўз чиқишида Президент Шавкат Мирзиёев 2018 йилнинг май ойида АҚШга амалга оширган ташрифи тарихий аҳамият касб этгани, Ўзбекистонда сўнгги йилларда фуқаролик жамиятини ислоҳ қилиш, мажбурий меҳнатга барҳам бериш, сўз ва диний эркинлик соҳаларида ижобий натижаларга эришилганини қайд этди ва буни қўллаб-қувватлашини маълум қилди.\n“Бугунги мулоқот якуни бўйича айтишим мумкинки, ҳамкорлигимиз бундан кейин ҳам изчил давом этади. Истагимиз Ўзбекистондаги ислоҳотлар жараёнига Америка бизнеси вакиллари ҳам муносиб ҳиссасини қўшсин, янги иш ўринлари яратилсин. Биз Ўзбекистонда молия ва солиқ тизимида давом этаётган ислоҳотларга техник ёрдам кўрсатишга тайёрмиз. Учрашувда хавфсизлик масалалари ҳам муҳокама қилинди. Бу ўринда Ўзбекистоннинг Афғонистонда тинчликка эришиш бўйича саъй-ҳаракатларини олқишлаймиз”, дея қайд этди Майкл Помпео.\nШунингдек, АҚШ Давлат котиби AҚШ Ўзбекистон билан Aфғонистон ўртасидаги савдо алоқаларини ривожлантириш учун бир миллион доллар миқдорида молиявий ёрдам кўрсатишини маълум қилди, деб ёзмоқда “Дунё” ахборот агентлиги.\nДавлат котиби АҚШ Президенти Дональд Трамп маъмуриятининг минтақа бўйича саъй-ҳаракатларига ҳам тўхталди. Унинг билдиришича, АҚШ Марказий Осиё бўйича янги стратегия ишлаб чиқмоқда. “Айни пайтда Тошкентда ўтадиган “Марказий Осиё – АҚШ” шаклидаги вазирлар учрашувини сабрсизлик билан кутмоқдамиз. Ҳамкорликнинг ушбу шакли терроризмга қарши курашиш, минтақавий, энергетик муаммоларни ҳал қилиш имконини беради”, дейди у.\nПомпео: Ўзбекистон ва Қозоғистон коронавирусга қарши туролмайди Россия Помпеонинг Ўзбекистон сафарига кескин муносабат билдирди Помпео Беларусь, Қозоғистон ва Ўзбекистон сафарига баҳо берди Шавкат Мирзиёев Помпеони қабул қилди Толиблар билан тўғридан-тўғри музокараларни қўллаб-қувватлаймиз – Комилов Помпео: Мирзиёевнинг улкан ислоҳотлар дастури салмоқли ютуқларга эришмоқда\n24 Февраль 17:01 48985\n24 Февраль 14:54 33482\n25 Февраль 12:25 27743\n24 Февраль 09:54 22810\n25 Февраль 09:35 22407


Ўзбекистонда қандай қилиб мазали мевали чой тайёрлаш мумкин: рецептлар ва нозик жиҳатлари | LifeHaq.uz\nЎзбекистонда қандай қилиб мазали мевали чой тайёрлаш мумкин: рецептлар ва нозик жиҳатлари\nЭътиборингизга барчага бирдек манзур бўладиган 7 та мевали чой рецептини тақдим этамиз. Улар узоқ қиш кечаларида сизга илиқлик бахш этади, баъзилари эса ёз жазирамасида салқинлик беради.\nМевали чойни қандай қилиб дамлаш мумкин\nМевали чой қуритилган ёки янги мева, гиёҳ ва гуллардан таёрланган ичимлик. Уни сув, шарбат ёки чой асосида тайёрласа бўлади. Бу усулларнинг ҳар бирида ўзига хос тайёрлаш услуби мавжуд.\nСув асосида тайёрланган мевали чой қуритилган мева ва гиёҳлар билан дамланади. Одатда чой қўшилмайди (Бундай ичимликда кофеин мавжуд эмас). Бироқ қуруқ қоришмага қайнатилган сув қўшилса, компот тайёр бўлади. Сувни қайнатиш ва 85–90 °С ҳароратгача совутиш лозим. Чой дамланадиган чойнакни албатта иситиб олиш лозим, ичимлик 8-10 дақиқа дамланиш учун қолдирилади.\nШарбат қўшиб тайёрланадиган мевали чой чой баргларини қўшиб ёки уларсиз тайёрланади. Биринчи ҳолда сокни иситиб олиш зарур, бироқ қайнатиш керак эмас. Иккинчи ҳолда эса сокка қайнаган чой қўшилади. Уни қайноқ ҳолда ҳам совутилган ҳолда ҳам ичиш мумкин.\nАгар мевали чой учун қора, кўк ёки оқ чой асос бўлса, уни аввал қайнатиб олиш ва бироз тиндириш, сўнг меваларни таъбга қараб қўшиш лозим. Бундай ичимлик чанқоқни яхши қондиради, чарчоқни олади ва организмга қувват беради.\nЎзбекистондаги мевалардан тайёрлаш мумкин бўлган 7 мевали чой рецепти\n1. Ясмин қўшилган нокли чой\n1–2 кичикроқ нокни бленлер ёрдамида майдалаб олинг. Ясминли чой дамланг (0,5 литр сувга 2 чой қошиқ). Унга нок пюреси, яримта лимон шарбати ва корица қўшинг. 10-15 дақиқа тиндиринг.\n2. Резаворли мик\nИсталган резаворлардан фойдаланиш мумкин: ўзингиз учун севимли бўлган ёки мавсумий, музлатилган ёки янги мевалар. Мисол учун, икки қошиқ малина, смородина ёки бир неча қулупнай. Резавор меваларни яхшилаб сиқинг ва уларни исталган мева пюреси (3-4 ош қошиқ) ва асал (2-3 ош қошиқ) билан аралаштиринг. Резавор мевали қоришма устига қайноқ сув қуйинг ва 5 дақиқа тиндиринг.\n3. Ялпизли чой\nЯлпиз баргларини суви чиқиши учун эзинг, бир ош қошиқда кўк чой ва устига қайнаган сув қўшинг. Истагингиздаги ичимлик ҳажмидан келиб чиқиб улушларни ўзингиз белгиланг. Бундай чойни қайноқ ҳолда ичганингиз маъқул. Ёзда хона ҳароратигача совутиб, бир неча соатга музлатгичга қўйинг. Ундан сўнг элакдан ўтаказиб бироз асал ҳамда янги ялпиз барги қўшинг. Муз бўлаги билан ичинг.\n4. Кулупнай қўшилган мойчечакли чой\nМойчечакли чой дамланг (0,5 литр сувга 2 ош қошиқ қуруқ мойчечак). Унга 2-3 апельсин бўлагини қўшинг. Қопқоқ билан ёпинг ва тиндиринг. Совуганидан сўнг музлаткичга бир неча соатга қўйинг, яхшиси бир кечага. Тортишдан аввал чойни элакдан ўтказиб, йирик бўлакларга бўлинган қулупнай ва шакар қўшинг.\n5. Шафтолили чой\nОқ чой дамланг (0,5 литр сувга 2-3 чой қошиқ). Тиндиринг. Уни ярим стакан шафтоли шарбати билан аралаштиринг. Тўртбурчак қилиб тўғралган бир неча янги шафтоли қўшинг. Ичимликни бир неча соатга музлатгичда қолдиринг.\n6. Тарвузли чой\n0,5 литр қора чойни бир стакан қуйқали тарвуз шарбати билан аралаштиринг. 1,5-2 соат совутинг. Столга тақдим этишдан аввал йирик қилиб кесилган тарвуз қўшинг ва райхон барги билан безатинг.\n7. Кора смородина ва лимонли чой\n0,5 стакан янги сиқилган лимон шарбатини смородина билан қайнаш ҳолига келтиринг. Беш дақиқа қайнатинг, сўнг оловдан олинг ва резаворларни элакдан ўтказинг. Пайдо бўлган смородина пюресини 500 миллилитр қора чой билан аралаштиринг. Шакар, муз бўлаги, янги смородина мевалари қўшинг. Лимон пўстлоғи билан безатинг ҳамда лаззатланинг.\n12/01/2020 18:10:00 2523 0 Манба: https://lifehacker.ru


Президент мактабларига қабул қачон бошланиши маълум бўлди\nПрезидент мактабларига қабул қачон бошланиши маълум...\n27.05.2019 17:47 0 8030\nЖорий йилнинг 1-22 июнь кунлари Тошкент, Наманган, Нукус ва Хивадаги Президент мактабларида ҳужжатларни қабул жараёни бўлиб ўтади. Бу ҳақда Халқ таълими вазирлиги маълум қилди.\nПрезидент мактаблари президент Шавкат Мирзиёевнинг 2019 йил 20 февралдаги «Президент мактабларини ташкил этиш тўғрисида»ги Қарорига асосан ташкил этилиб, мамлакатимизда иқтидорли ёшларни ўқитиш тизимини яратиш ҳамда келгусида уларда раҳбарлик ва етакчилик кўникмаларини шакллантиришга қаратилган.\nХалқ таълими вазири Шерзод Шерматовнинг айтишича, Халқ таълими вазирлиги Президент мактабига номзодларни саралашда барчага тенг шароит яратиш учун ҳаракат қилмоқда. Кембриж Университетининг Cambridge Assessment International Education бренди остида фаолият юритувчи Имтиҳон Кенгаши Президент мактаблари учун танлов жараёнини назорат қилади. Мазкур ташкилот бутун дунёда ўтказадиган имтиҳонлари жараёнида адолат ва шаффофликни таъминлайди. Албатта, барча ота-оналар фарзандларини Президент мактабларида билим олишини хоҳлашади. Лекин энг истеъдодли ўқувчиларгина бундай имкониятга эга бўлишади. Cambridge Assessment International Education мутахассислари боланинг ота-онаси ёки уларнинг моддий имконияти ҳақида маълумотларга эга бўлмайди. Инглиз компанияси учун ўғил-қизлар истеъдоди, танқидий ва мантиқий фикрлаш даражаси баҳолашнинг асосий мезон ҳисобланади.\nПрезидент мактабларидаги ўқитиш жараёни «STEAM — таълим» (Science — табиий фанлар, Technology — технологиялар, Engineering — техник ижодкорлик, Art — санъат, Mathematics — математика) дастури бўйича амалга оширилади. Бу эса баркамол авлоднинг фикрлаш қобилиятини, иродаси, ижодий салоҳияти ва киришувчанлигини янада ривожлантириш имконини беради. Мазкур йўналишдаги дарслар инглиз тилида ўтилади.\nХалқ таълими вазирлиги Президент


Уй, ошхона ва хонадаги турли ҳидларни бартараф қилиш усуллари - 4 Апреля 2020 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nChorshanba, 27.05.2020, 00:04\nГлавная » 2020 » Aprel » 4 » Уй, ошхона ва хонадаги турли ҳидларни бартараф қилиш усуллари\nХонада ёқимли ҳид бўлиши учун кичик нурли электр чироқни бир-икки томчи атир ёки хушбўй ҳидли одекалон билан артинг.\nЗич ёпқичли жом ёки банка идишга нилуфар гули, атиргул ёки бошқа турдаги майин ҳидли гуллар баргини солиб, барглар уст қисмини туз заррачалари билан қопланг, шу тариқа идишни тўлдиринг. Гул барглари ва туз қопламаси билан тўлган идишга 3-4 ош қошиқ спирт ёки ароқ солинг ва оз муддатга димлаб қўйинг. Бир неча дақиқадан сўнг идиш қопқоғини очсангиз, хонани хушбўй ҳид қоплайди.\nТортма, кичик жавон, кийим жавони, сервант ва китоб жавонларини бир ойда бир маротаба шамоллатиш зарур. Шамоллатиш жараёни тунда амалга оширилса мақсадга мувофиқ, чунки бу уй анжомларидан тунда фойдаланилмайди ва барча оила аъзолари учун ҳам қулай ҳисобланади.\nЖомадоннинг қўланса хидини йўқотиш учун жомадон ички қисмини сирка шимдирилган латта билан артиш зарур, нам тортган жомадонни иложи борича офтобда қуритилса, қўланса ҳид йўқолади.\nИдиш-товоқ жавони ҳидланиб қолса, кўмир парчалари ёки пиёз тўғрамлари билан ҳиддан фориғ бўлиш мумкин.\nНон жавоннинг доимий ҳидини йўқотиш учун нон қути ички қисмини сирка шимдирилган латта билан артиб туриш ва доимий шамоллатиб туриш даркор.\nАгар ошхонада нохуш ҳид пайдо бўлса, товага озгина сирка қуйиб, оловда то у парланмагунча ушлаб турилса ёки қуруқ лимон, апельсин пўстлоғи ёқилса, нохуш ҳид йўқолади.\nОшхона чаноғи ҳидини кетказишда, чаноқни ҳафтада бир маротаба қайнатилиб кальцийланган сода сувида чайиш талаб қилинади (2 ош қошиқ содага 1 л қайнаган сув).\nАгар жавонда моғор пайдо бўлса, уни йўқотиш учун камфора пуфакчаларини жавонга қўйиш керак. Пуфакчалар намликни ўзига тортиши билан бирга, жавонни ҳам моғордан ва ёқимсиз ҳиддан тозалайди.\nТермосда димланиб биқсиган ҳид бўлмаслиги учун, икки ош қошиқ гуруч термос ичига солинади ва иссиқ сув билан тўлдирилади, қопқоқ ёпилиб бир неча марта чайқатилгандан сўнг, термос иссиқ сувда қайта чайилади. Иккинчи услуб: 1 ош қошиқ сиркага 1 пиёла сув аралаштириб термос чайилса ҳам бадбўй ҳид бартараф бўлади.\nХонадан тамаки ҳидини кетказиш учун, уй деразалари очилишидан ташқари, 2-3 та сочиқни совуқ сувда чайиб, уни хонанинг бир неча жойларига қўйиб чиқилса, тамаки ҳиди бартараф бўлади. Нам сочиқ тамаки хидини тез ўзига тортади.\nҚўлдан пиёз ҳидини кетказиш учун қўлга қайнатилган қуруқ туз суртиш ва совунда ювиш керак. Сирка билан ҳам артса, пиёз ҳиди қўлдан бартараф бўлади.\nПичоқ ёки санчқидан пиёз ҳидини кетказиш учун уларни ўсимлик мойи ёки қуруқ туз билан артиш мумкин ёки ўша пичоқ билан сабзи тўғраса ҳам ҳид йўқолади.\nАгар қўл саримсоқ пиёз билан ҳидланса, қаҳва қолдиғи билан артилса, саримсоқ ҳиди бартараф бўлади.\nБаъзида уй таъмири вақтида қўл керосин ёки мой бўёғи билан ҳидланиб қолади. Қўл ювишдан аввал сувга хантал қўшилса ҳид йўқолади.\nҚайнаб тошиб кетган сут ҳиди газ мосламасини кир қилишдан ташқари бутун хонага тез тарқалади, бунинг олдини олиш учун, сут тошган жойни сирка аралашган ҳўл қоғоз билан ёпиш керак. Қоғоздаги сирка нохуш ҳидни бутунлай ўзига тортиб олади.\nАгар кам ишлатадиган чинни чойнагингизда димиққан ҳид пайдо бўлса, чойнакни қуруқ ҳолида артиб, озгина шакар солиб қўйиш керак.\nШиша идиш ичидаги барча ҳидларни йўқотиш учун унга 1 ош қошиқ хантал сепиб иссиқ сув билан яхшилаб чайқатиш керак, ундан сўнг совуқ сув билан яхшилаб чайилса ҳид бартараф бўлади.\nСельд балиғи ҳидини қўлдан ёки идишдан кетказиш учун сиркали сув билан қўлни артиш, идишни ювиш керак. Бунда ярим ош қошиқ сиркага 1 литр сув кифоя қилади.\nСельд балиғини кесган пичоқ барча турдаги ёғ билан мойланса балиқ ҳиди йўқолади.\nБалиқ таомларига ишлатилган идишларни аввал ивитиб қуритилган қоғоз билан артиб, ундан сўнг совуқ сув билан енгил чайиб, жараён охирида иссиқ сув билан ювилса ҳид йўқолади.\nТовадан пиёз ҳидини кетказишда иссиқ товага ҳўл чой баргларини сепиш ёрдам беради.\nАччиқ чой (тим қора чой) товадан балиқ ҳидини тез кетказади.\nБалиқларнинг ботқоқ ҳидини кетказиш учун тозаланган ва ювилган балиқни 2-3 дона лавр барглари ёки бир неча қора мурч доналари қоришилган сирка аралашмаси билан бир неча соат ушлаб туриш даркор.\nОшхонада балиқ ҳиди бўлмаслиги учун иссиқ плитага бир бош қанд ёки 1 қошиқ шакар кукунини сепиш керак.\nПишлоқ ёки пиёз сақланган пластмасса идишни ош содаси билан артсангиз, ҳид йўқолади.\nҚайнаётган карамнинг кучли ҳидини кетказиш учун карам қайнатилаётган идишга оқ нон бўлаги ёки бир калла қанд солиш керак. Идишни сиркаланган тоза латта билан артиб, уст қисми қопқоғи ёпиб қўйилса ҳам карам ҳиди йўқолади.\nТузланган бодринг вақт ўтиши билан сассиқ ҳид чиқаради. Агар бодринг турган идишга шакарқамиш бўлаги ташлаб қўйилса, ҳид 2-3 кунда йўқолади.\nКатегория: FOYDALI MASLAHATLAR / MASLAHATLAR / ФОЙДАЛИ МАСЛАХАТЛАР / МАСЛАХАТЛАР | Просмотров: 71 | | Теги: #uznews, #news, #новости, #newsuz, #ahborot, #habarlar, #Yangiliklar, #Yangilik, #xabarlar | Рейтинг: 0.0/0


11:43 27.12.2020 (Янгиланган 12:36 27.12.2020)\nТошкент ер усти метросининг Сергели йўналиши ишга туширилди. Президент жамоатчилик вакиллари билан бирга поездда юриб, йўловчилар учун яратилган шароитларни кўздан кечирди.\nБу метро йўналишини лойиҳалаштириш 2017 йилда бошланган эди. Узунлиги 7 километрлик мазкур темир йўлда бешта бекат барпо этилган.\nМетрополитеннинг “Олмазор” бекати билан оралиқда 580 метрлик тоннел қурилиб, ер усти ва ер ости йўллари боғланган.\nУшбу йўналишда кунига 35 мингтагача одам қатнаши мумкин. Шу боис у ҳам иқтисодий, ҳам ижтимоий, ҳам экологик жиҳатдан улкан аҳамиятга эга. Масалан, Сергели туманини пойтахтимиз маркази билан боғловчи автомобиль йўли аксар ҳолларда тирбанд бўлади. Оқибатда ёқилғи сарфи ортиб, атмосферага катта миқдорда зарарли газлар чиқади. Одамлар манзилига кечикиб, асабийлашади. Янги ер усти метроси эса аҳолига жуда катта қулайлик яратади.\nИшга тушган метро суратлари Sputnik жамланмасида.\nҲар бир бекат олдида автобиль тураргоҳи мавжуд\nМетронинг илк йўловчилари ўз манзилларига етиб олишди\nУзунлиги 7 километрлик мазкур темир йўлда бешта бекат барпо этилган.\nВелосипедлар учун ҳам тураргоҳ мавжуд.\nМетрополитеннинг “Олмазор” бекати билан оралиқда 580 метрлик тоннел қурилиб, ерусти ва ерости йўллари боғланган.\nБекатлар миллий дизайн асосида пардозланган.\nЗамонавий технологиялар, электрон тўловли турникетлар, эскалатор ва лифтлар билан жиҳозланган.\nЎзбекистон янгиликлари, Тошкент, Тошкент метрополитенининг Сергели йўналиши, метро


10:36 / 11.05.2017 | Durdona | 2556\nВа алайкум ассалом! Вояга етмаган бола намоз ўқиётган вақтизда олдиздан ўтишининг зарари йўқ. Болангизни бирор нарса билан чалғитиб, ўқиб олсангиз бўлади. Сизнинг бу ҳолатингиз равотиб суннатларни тарк қилишга узр бўлмайди.\nАбу Қатода Ансорий розияллоҳу анҳудан ривоят қилинади: «Расулуллоҳ соллаллоҳу алайҳи васаллам қизлари Зайнаб билан (куёвлари) Абул-Ос ибн Рабиъа ибн Абдушамснинг қизи Умомани кўтариб олиб намоз ўқийверар эдилар. Сажда қилганларида уни ерга қўяр ва турганларида кўтариб олар эдилар». (“Олтин силсила” китобидан Саҳиҳул Бухорий). Мабодо кўтариб намоз ўқиганингизда боланинг таглигида нажосат бўлмасин. Янгилаб олинг.\nУмму Ҳабийба розияллоҳу анҳодан ривоят қилинади: «Қайси бир мусулмон банда ҳар куни фарздан ташқари ўн икки ракъат ихтиёрий намоз ўқиса, албатта, Аллоҳ унга жаннатда уй қуриб беради», дедилар. Умму Ҳабиба: «Шундан кейин уларни доимо ўқиб келмоқдаман», дедилар». Бешовларидан фақат Бухорий ривоят қилмаган. Термизий: «Пешиндан олдин тўрт ва кейин икки ракъат, Шомдан кейин икки ракъат, Хуфтондан кейин икки ракъат, Бомдоддан олдин икки ракъат»ни зиёда қилган. Шарҳ: Ҳанафий мазҳаби мана шу ривоятни маҳкам ушлаб, ҳаётга яхшилаб татбиқ қилган мазҳабдир. Ушбу ҳадисда фарз намозларига тобе бўлган суннатларни қўймай, ўқиб боришга қаттиқ тарғиб ва улкан ваъда бордир. Бу ваъда бўйича, ушбу намозлар учун мукофот тариқасида Аллоҳ таоло томонидан жаннатда алоҳида уй қуриб берилиши таъкидланмоқда. Фарз намозларга тобе бўлган суннат намозларини қўймай, ўқиб боришга бундан ортиқ тарғиб бўлмаса керак. Шунинг учун ҳам Умму Ҳабийба онамиз ушбу ҳадисни эшитганларидан бошлаб, у намозларни асло қолдирмаганлар. Биз ҳам худди шундай қилишимиз лозим. Фарз намозларидан олдин ўқиладиган суннат намози ўзига хос равишда фарз намозга тайёрланиш вазифасини ҳам ўтайди. У намозни ўқиб, анча тайёрланиб олган намозхон учун фарз намозининг хушуъ ва хузуъсини жойига қўйиш осон бўлади. Фарз намозларидан кейин ўқиладиган суннат намозлари эса фарз намозда баъзи қусур ва камчиликлар содир бўлса, ўрнини тўлдириш вазифасини ўтайди. Шунинг учун ҳам шариатда бу намозлар «мукаммилот» — «тўлдирувчи намозлар» деб аталади. (“Ҳадис ва Ҳаёт” китобидан). Валлоҳу аълам!


17:42 / 08.12.2015\nНанькай университетида фаолият юритаётган бир гуруҳ хитойлик олимлар Great Wall компанияси билан ҳамкорликда мия импульслари ёрдамида бошқариладиган автомобиль яратишди. Бу ҳақда TechInsider нашри ёзмоқда.\nПортал маълумотларига қараганда, ҳайдовчи бош мия импульслари ёрдамида машинани орқа-олдинга юргизиши, тўхтатиши, эшикларни қулфлаши ва очиши мумкни бўлади.\nБошқарув инсон бош мияси импульсларини ўқиб, уни транспорт воситасига узатувчи ускуна ёрдамида амалга оширилади. Лойиҳа муаллифларидан бири Чжан Чжаонинг сўзларига қараганда, бу ускунада 16 датчик бўлиб, улар ҳайдовчининг электроэнцефалограммасини ўқий олади.


NASA олимлари Ерга ўхшаш янги сайёраларни аниқлашди\n00:08 / 21.06.2017\nАҚШнинг NASA коинот агентлиги олимлари кўплаб кўрсаткичларига кўра Ерга ўхшаш бўлган 10 та янги экзосайёрани аниқлашди.\nТегишли тадқиқот NASA сайтида "Кеплер" коинот зонди олиб борган кузатувлар материаллари каталоги шаклида чоп этилган. Каталог "Кеплер" миссиясининг илк 4 йили давомида олинган натижаларга бағишланган.\n"Бу синчковлик билан тўпланган каталог астрономиянинг энг асосий саволларидан бири – галактикада Ерга ўхшаш яна қанча сайёра борлиги ҳақидаги саволга аниқ жавоб бериш учун асос ҳисобланади", деб айтди каталог етакчи муаллифи Сьюзан Томпсон.\nОлимлар 4 йил ичида 219 та янги сайёра аниқлашган. Экзосайёра бўлиш учун ҳаммаси бўлиб 4 мингдан кўпроқ даъвогар сайёра мавжуд бўлиб, ундан 2,3 мингини текшириб чиқишга муваффақ бўлинган. Улардан фақатгина 50 тасигина Ерга яқин ўлчамларга эга.\nАниқланган сайёралар орасида Ер билан деярли бир хил кўрсаткичларга эга бўлган камида битта сайёра топилди. KOI 7711 номи билан маълум бўлган бу сайёранинг диаметри Ерникидан 30 фоизга каттароқ ва унинг ўз орбитаси атрофида айланиши деярли бир йилни ташкил қилади.\nАпрелда Ерга ўхшаш LHS 1140b экзосайёраси аниқлангани маълум қилинганди. Олимларнинг фикрича, бу сайёра Proxima b ёки TRAPPIST-1 тизими сайёраларидан кўра ҳаёт учун кўпроқ яроқлидир.\nИюнь ойи охирида магнит бўрони кузатилиши маълум қилинди\n11:25 / 07.06.2018\nЕр участкаси олиб бермоқчи бўлган фирибгар ушланди - ИИВ\n00:26 / 29.05.2018


Жиззахнинг Янгиобод туманида IT маркази иш бошлади - Халқ сўзи\n12:16 18 Октябр 2021 Жамият\nФото: Толибжон Эргашев / Халқ сўзи\nАҳоли, айниқса, ўсиб келаётган ёш авлоднинг замонавий компьютер технологияларига бўлган қизиқишини қўллаб-қувватлаш, бу борада билим ва кўникмаларини ошириш учун зарур шарт-шароитларни яратиш мақсадида Жиззах вилоятининг кенжа тумани – Янгиободда янги IT маркази қурилиб фойдаланишга топширилди.\n– Мен юртингизда ахборот технологиялари қадамма-қадам ривожланаётганини, ёшларингизда бу соҳага қизиқиш ортаётганини кузатмоқдаман, - дейди IT Park Жиззах филиал лойиҳаси координатори, ҳиндистонлик мутахассис Жаярам Партасарти. – Дунё давлатлари ўз тараққиёт йўлида ахборот технологиялари соҳасини янада кўпроқ тадбиқ қилиш, унинг имкониятларидан кўпроқ фойдаланиш ва ёшларни шу соҳага жалб қилишга алоҳида урғу бермоқда. Бугун ушбу тоғли туман марказида очилган марказ ҳам юртингизда IT ривожига катта эътибор қаратилаётганини тасдиқлайди.\nIT марказ учта замонавий ўқув хонага эга бўлиб, унда бир пайтда 30 нафар ўқувчи билим олиш имкониятига эга. Хоналар сўнгги русумдаги компютерлар жамланмаси ва юқори тезликдаги интернет билан таъминланган. Ҳозирда бу ерда компьютер саводхонлиги, дастурлаш, график дизайн, киберспорт йўналишларида машғулотлар йўлга қўйилди.\nЎзбекистон ва Туркманистон етакчилари келишувлар ижросининг боришини кўриб чиқдилар\nАшхобод шаҳрида ўтаётган ИҲТ саммити доирасида Президент Шавкат Мирзиёев Покистон Президенти Ориф Алвий билан учрашув ўтказди


Қозоғистон расмийси ёнаётган автобусдан нега барча қочиб чиқишга улгурмагани сабабларини айтди\n29 май 2022, Тошкент вақти: 12:41\n18 ноябрда 52 ўзбекистонлик ёниб кетган автобус.\nЎзбекистонликларни олиб кетаётган автобуснинг ёниб кетгани сабабалари ҳозирча аниқ эмас, бироқ бу бахтсиз ҳодиса бўлгани таҳмин қилинмоқда. Бу ҳақда Tengrinews.kz нашри Қозоғистон ички ишлар вазирининг ўринбосари Ерлан Тургумбаевга таянган ҳолда хабар берди.\nРасмийнинг айтишича, автобус ёниб кетган жойда 18 январь куни туни билан экспертлар текширув ишларини олиб борган. Ёнғин сабаблари бўйича дастлабки текширув натижалари 19 январь куни кечгача маълум қилинади.\nЕрлан Тургумбаевга кўра, ёнғиндан омон қолган воқеа гувоҳлари дастлаб автобус салонида заҳарли тутун пайдо бўлганини айтганлар.\n“Бунинг оқибатида кўпчилик заҳарланган бўлиши мумкин ва бу ҳолат нега барча одамлар омон қолмаганининг биринчи сабаби бўлиши мумкин. Иккинчидан, эшик очилганида кислородга йўл очилган ва автобуснинг ичи бирдан ёниб кетган. Бу йўловчиларга салонни тарк этиш имкониятини бермаган. Бундан ташқари автобус ичида жуда кўп багаж бўлган. Автобус икки қаватли бўлгани учун биринчи қаватда багаж, иккинчи қаватда одамлар бўлган. Багаж тўлалигича ёниб кетган. Яъни ёнғин кучли бўлган”, деди вазир ўринбосари.\nСамара-Чимкент автойўлининг Қозоғистоннинг Ақтўбў вилоятидан ўтадиган қисмида 18 январь куни автобус ёниб кетгани оқибатида 52 ўзбекистонлик ҳалок бўлган, фақат 5 одам автобусдан қочиб чиқишга муваффақ бўлган эди.\n19 январда Ўзбекистон Фавқулодда ҳолатлар вазирлиги шахси аниқлаб бўлинган 31 кишинигнг рўйхатини эълон қилди. Уларнинг барчаси Наманган вилояти Тўрақўрғон ва Косонсой туманида яшаган одамлардир.


Непaлдaги зилзилa қурбонлaри сони 4 мингдaн ошди\n08 май 2021, Тошкент вақти: 10:00\nНепaлдa рўй бергaн кучли зилзилa қурбонлaри сони 4 мингдaн ошди.\nAйни дaмдa гумaнитaр ёрдaм кўрсaтувчи халқаро тaшкилотлaр мaмлaкaт бўйлaб кенг кўлaмли ёрдам aмaлиётини бошлaшгa тaйёргaрлик кўрмоқдaлар.\nМaмлaкaт полицияси 27 aпрель куни ҳaлок бўлгaнлaр сони 3 минг 900дaн ошгaни, 7 мингдaн ортиқ киши жaроҳaт олгaнини билдиргaн эди.\nЎтган шанба куни Непал ҳaмдa чегaрaдош Хитой вa Ҳиндистон ҳудудлaридa рўй бергaн 7,8 баллик зилзила ушбу минтaқaдa кейинги 80 йилда рўй берган энг кучли ва ҳалокатли ер силкиниши экaни aйтилмоқдa.\nЗилзилa туртки бўлгaн қор кўчкилaри Ҳимaлaй тоғидaги aлпинистлaр лaгеридa 18 кишининг умиргa зомин бўлди. Кўчкидaн Ҳиндистондa 61 киши, Хитойнинг Тибет минтaқaсидa 25 киши ҳaлок бўлгaн.\nРaсмийлaр қурбонлaр сони ортиши мумкинлигини aйтишмоқдa.\nБМТнинг Жaҳон озиқ-овқaт дaстури мaтбуот хизмaтининг билдиришичa, зилзилaдaн жaбр кўргaнлaргa озиқ-овқaт, бошпaнa вa сув бериш бўйичa “кенг кўлaмли aмaлиёт” бошлaнмоқдa.\nAҚШ Дaвлaт котиби Жон Керри қўшмa штaтлaр Непaлдaги тaбиий офaт қурбонлaригa жaми 10 миллион доллaрлик ёрдaм юборaётгaнини билдирди.